Tarix :2021-01-28Hits :9285\nModo operación ukamp uñacht'ayata,Metal coil DraperyDrapery de metal coil electrica ukat metal coil Drapery ukaruw jaqukipawa.\nDrapery de metal coil electrica: Drapery de motor tubular ukamp chikancht'atawa. Ukax ch’amancht’asiñapatakiw utji. Ukax Drapery metal coil manual ukham uñt'atawa. Motor ukax aluminium alloy tube ukan luratawa, Kunjamakitix janiw qulqi qulqi ukhamakiti, ukat juk’amp uñt’ayasi. Ukakipkarakiw motor uksanx janiw utjkiti. Uka tubo ukax aluminio ukham uñt'atawa, juk'ampirus janiw jan walt'ayañ munkiti. Juk’ampirus jan walt’awinakax janiw utjkiti. Uka jan walt’awix wali jach’a uñacht’ayata, ukat ch’axwawinak uñt’atawa. Kunjamakitix mä jan walt’awinak uñt’ayasi.\nDrapery metal coil manual: Drapery metal coil manual ukax Drapery metal coil ukham sutimp uñt'atawa. Uka chhijllawix ch’amancht’atawa. Uka jan walt'äwix ch'amanchawix ch'amancht'atawa, ch'axwawinak uñt'atawa, ukhamarakiw utji. Plata ukat yaqha accessores ukanakaw yanapt'asi. Kunapachatï Drapery de metal coil ukax irnaqäwipax ch’axwawix ch’axwawimpiw ch’axwawimpi. Aka pachanxa, Uka jan walt’awix ch’axwaw utji. Uka chikancht'asiñataki, Ukhamarakiw Drapery de metal coil ukax uñt'ayasi. Uka ch’axwawix ch’axwawix mä ch’axwäwiwa. Ch’axwäwix ch’axwawinak uñt’ayawayi, ukhamarak yaqhip partes ukham uñt’ayawayi. Ukax jichha chikancht’asiwix metal coil ch’axwäw utji.\nNayraqatax:Sequin uksan uñacht'ayata.\nJutïr :Metal coil qulqinakax yatiqañ muni.


Awkita, Yuqata, qullan ajayumpita chiqa yatichäwi - Aka chiqax Jehová Diosan Qhanañchirinakapankiwa\nAwkita, Yuqata, qullan ajayumpita chiqa yatichäwi\nTRINIDAD sata yatichäwiru iyawsirinakaxa, Awkisa, Yuqasa, Qullan Ajayusa, mayakïpxaspasa ukat kipkakïpxaspasa, wiñayatpachasa utjasipxaspa, kimspachasa taqi kunsa lurapxaspa ukham sasaw sapxi. Ukatwa, Trinidad yatichirinakaxa akham sapxi: Dios Awki, Dios Yuqa, Dios Qullan Ajayu sasa, kimspachanisti mä Diosakïkaspas ukhama.\nUka yatichäwiru walja iyawsirinakaxa janiw uka tuqit sum qhanañchañjamäkit sapxiwa. Biblian ukham yatichpach sapxarakiwa. Ukampisa, Diosan Arupanxa janipuniwa Trinidad arux mä kutis uñstkiti. ¿Biblianxa Trinidad tuqit yatichiri mä jisk’a t’aqasa utjpachati? Ukatakixa, Trinidad yatichañataki aytasit mä jisk’a t’aqa uñjañäni.\nJuan 1:1 siwa: “Kunapachatix taqi kuna qalltkäna ukkhaxa, Arux utjapunïnwa; khä Arusti Diosampïnwa, uka Arusti Diosänwa.” sasa. Ukat 14 jisk’a t’aqanxa, apóstol Juanax “uka Arusti” Jesusaw sasaw sum qhanañchi (Juan 1:14). Ukhamasti, niyakixaya uka jisk’a t’aqanxa “uka Arusti Diosänwa” sischixa, ukatwa yaqhip Biblia liyt’irinakaxa, Awkisa Yuqasa mä Diosakïkaspasa ukham amuyapxi.\nYatiñasarakiwa, uka qillqatanakasti griego arutwa nayraqatxa qillqasïna, ukat qhiparuw yaqha arunakarux jaqukipasiski. Yaqhip yatxatata Biblia jaqukipirinakaxa “uka Arusti Diosänwa” sasaw ukäwjarux uchapxi, ukampisa yaqhipanakax mayjwa ukawjar uchapxi. ¿Kunatsa? Bibliax qillqaskän uka griego arut yatxatasaw yaqha arunakampi jaqukipapxi, ukatwa ukawjarux akham uchapxi: “Amtax [jan ukax Arux] mä diosänawa ”, ukat “uka Arusti diosänwa” sasa ( Juan. Texto y Comentario, de J. Mateos y J. Barreto, lectura alternativa; Cuarto Evangelio. Cartas de Juan, de J. J. Bartolomé). Aka qillqatanak uñxatasaxa, uka Arux janiw Dios pachpäkapuniti.* Jan ukasti, uka jisk’a t’aqanxa uñachayistuwa, Jehová Diosan wawanakap taypinxa uka Arux jilïrïtapa, ukatwa “dios” sataxa. Akanxa “dios” arux jisk’a “d” qillqampi qillqatawa, ukax “ch’amani” sañ muni.\nBibliax qillqaskäna uka griego arxa janiw taqinis yatktanti. Ukhamasti, ¿kuntï apóstol Juanax sañ munkäna ukxa kunjamatarak yatsnasti? Uk amuyt’añäni, mä yatichirix yatiqirinakaparu sum yatichaspa. Ukatsti mä juk’arux yatiqirinakaxa uka yatiqatatxa may may amuyxapxaspa. ¿Kuns kamachapxañapa? Juk’ampi yatxatañatakix yatichiriruw jiskt’asipxañapa. Ukhamatwa sum yatxatapxaspa kuntï yatichirix siskän ukxa. Ukhamarakiwa, Juan 1:1 jisk’a t’aqat sum yatxatañatakix apóstol Juanan libropwa uñxatañasa. Juk’ampi yatxatañatakixa, uka libron Jesusxat yatichäwinakapa thaqtañäni. Uk uñxatasawa yatiñäni kunsa apóstol Juanax sañ munäna.\nKunsa apóstol Juanax qillqatayna Juan 1:18 uk uñjarakiñäni: “Janiw kunapachas [Taqi ch’amani] Diosarux khitis uñjkiti” sänwa. Ukampisa, Diosan Yuqapa, Jesusarux jaqinakax uñjapxänwa, apóstol Juanax siwa: “Khä [Jesús] Arusti janchiruw tuku, jiwasanak taypinwa jakarakïna. Jiwasanakax uñjtanwa jach’a kankañapa” sasa (Juan 1:14). Ukhamasti, ¿kunjamaraki Diosan Yuqapaxa taqi ch’amani Dios taypinkiw sisnasti? Ukxarux Juanax “uka Arusti Diosampïnwa” sasaw qhanañchi. ¿Kunjamarak maynix jupäskaspa ukat jupampiskarakispasti? Ukxarusti, alaxpachankiri Awkita Jesusaxa yaqhätapwa Juan 17:3 sum qhanañchistu, Jesusax awkiparuxa ‘sapa chiqpach Dios’ sasaw säna. Juanax qillqatap niya tukuykasaxa akham sänwa: “Ukampis akanakax qillqatawa Jesusax Cristötap iyawsapxañamataki ukhamarak Diosan Yuqapätapsa” sasa (Juan 20:31). Uka qillqatanxa janiw siskiti Jesusax Diosaw sasa, jan ukasti Diosan Yuqapaw siwa. Juan 1:1 ukxa kunjamsa amuyañasa ukwa Juanan taqi qillqatanakapaxa qhanañchistu. “Uka Arusti” jan ukax Jesusasti mä “diosawa”, Diosan wawanakap taypinxa jilïriwa, ukampisa janiw taqi ch’aman Diosjamäkiti.\nYatichirxat amuyt’askakiñäni. Yatichiriru ist’kasasa yaqhip yatiqirinakax payachasisipkakispaxa, ¿kunsa lurapxañapa? Yaqha yatichiriruw jiskt’asipxaspa. Uka yaqha yatichirixa nayrïr yatichirin yatichäwinakaparux ukhamäskapuniw saspaxa, niya taqiniw sum amuyxapxaspa. Ukhamarakiwa, Jesusampi taqi ch’aman Diosampixa janiw kikpäpkiti, apóstol Juanan uka tuqit qhanañchkatasa payachasiskañänixa, yaqha qillqirin arunakap uñxatañasawa. Ukhamax Mateon qillqatanakap uñxatañäni. Jupax Jesusan arunakapwa akham sas qillqatayna: “[Aka urunakan tukusiñapax] kuna horasäkanitix jan ukax kuna urükanitix ukxa janiw khitis yatkiti, ni alaxpachankir angelanakasa ni Diosan Yuqapasa, jan ukasti Dios Awki sapakiw yati” sasa (Mateo 24:36). ¿Kunjamsa ukax uñachayistu Jesusax jan taqi ch’amani Diosätapxa?\nAwkixa juk’ampwa Yuqat sipansa yati sasaw Jesusax satayna. Ukampisa, Jesusatï taqi ch’amani Diosäspaxa, Awkipjamwa yatirakispaxa. Ukhamatwa yattanxa Yuqampi Awkimpixa jan kikpätapa. Ukampisa, yaqhipanakaxa inas akham sasipkakchispa: “Jesusax pä jakawinïnwa: mayax alaxpachana ukat mayax aka uraqina, ukat aka uraqinkäna ukhawa ukham parlawayi” sasa. Ukax chiqäkaspas ukham sañäni. Jichhasti, ¿qullan ajayux kawkinkiw sisnasa? Qullan ajayutï Awkjama taqi ch’amani Diosäspänxa, ¿kunatsa Jesusaxa Dios awki sapakiw ukx yati saspänxa? Janiw qullan ajayutxa aytaskänti.\nBibliat juk’ampi yatxataskakïtaxa yaqha qhanañchir jisk’a t’aqanakwa jikxatäta. Taqi uka yatichäwinakaxa: Awkita, Yuqata, qullan ajayumpita kunatix chiqäki ukanakwa qhanañchätamxa (Salmo 90:2; Hechos 7:55; Colosenses 1:15).\n* Juan 1:1 jisk’a t’aqat juk’amp yatxatañatakixa, Jehová Diosan Qhanañchirinakapan lurata akïr revista uñxatt’äta, La Atalaya del 1 de noviembre de 2008, 24-25 jananaka.


Jisk’a markanakan mayacht’asiwipatx p’arxtapxpan»: Maxico markanx mä kullakaruw vocera ukhamarak jutïr chhijlläwin candidata sarañapatakiw chhijllapxi · Global Voices Aymarata\nJisk'a markanakan mayacht'asiwipatx p'arxtapxpan»: Maxico markanx mä kullakaruw vocera ukhamarak jutïr chhijlläwin candidata sarañapatakiw chhijllapxi\nJaqukipäw uñt'ayata/apkatata 29 Llamayu phaxsi 2017 23:03 GMT\nAka blog ullart'apxañäni English, Français, Ελληνικά, Español\n28 uru aka llamayu phaxsitx México markan Congreso Nacional Indígena (CNI), uksan (pueblos originarios) chikanchasirinakax Ejército Zapatista de Liberación Nacional (EZLN) uksat ch'amancht'atax María de Jesús Patricio Martínez juparuw Concejo Nacional Indígena de Gobierno (CIG) uksan vocera ukham sarantañapatak chhijllt'awayapxi, jutïr 2018 maran jilïr irpiriñatak chhijllaw utjkan ukan candidata ukham sarantañapatak amtampiw chhijllt'ata.\nKullaka María de Jesús Patricio Martinez, Vocera del Concejo Indígena de Gobierno #CNI ukhamawa #CIG pic.twitter.com/ROLJUBrvu5\nMaymarax phisqhïr Congreso Nacional Indígena utjkän ukanw uka amuyux uñstawayi.\nCongreso uka luraw tukuyasinxa, 20 mara utjatapta, CNI uakt EZLN ukanakax aka amtx qhanancht'xapxänwa, «Que retiemble en sus centros la tierra» sasin suticht'apxäna, ukat akham sarakinwa:\nWasitamp sañäni jiwasan ch'axwasax janiw poder ukampikiti, janiw thaqtanti; pueblos originarios ukat sociedad civil ukanakaruw mayacht'asisin aka jan walt'äwir sayt'ayatañatak jawsathapiñäni.Kawkhanktantï kunjamaktantï ukhampach askin jakañataki.\nCNI,ukan qhanancht'äwipa, 523 marka, 25 estados del país ukat 43 pueblos indígenas, ukhaniw maymar jallu qallta phaxsin vocero ukan aka llamayu phaxsin chhijllt'asiñap amtxa iyawst'apxäna.\nCNI Yatiyäwipanx Concejo Indígena de Gobierno (CIG) uksatuqix akham qhananchäna:\nCIG ukaw nayranki, CNI ukan amtapar jach'anchayañataki. Aynachanqasin kunjams aka marka irpxaruñatak ch'amancht'asiwaytanxa. Ukhamtw markanakax mayacht'asiwaytan ukhamt jiwasanakar jan walt'äwinakax aynacht'aykist ukar uñjañataki. Yaqha política lurañax mayacht'asisin amtañarakiwa.\nCNI ukat EZLN ukanakax candidata ukhamañapatak ch'amanchiw sasinw mayipxi maysatax vocera ukarus ch'amanchapxarakiwa:\nJupaw Concejo Indígena de Gobierno uksan markpachar uraqpachar aru apani. Jupaw markat aru uñt'ayäni, juparakiw jiwasani.\nChhijllt'aw tantachäwinx 60 (pueblos indígenas) ukhataw niya 848 markachirinakax purt'apxatayna, comandancia general EZLN uksat ukakipkarakiw puripxatayna.\nMéxico markan jisk'a markanakapan chillqtäwipampix markpachan p'arxtapana. #CNI #CIG pic.twitter.com/cd9HlCtlQE\nMaría de Jesús Patricio Martínez, médica tradicional ukhamawa, Nahua de Tuxpan, Jalisco, uksatarakiwa, 2010 maranx akham amtanxa:\nMä tamax manqhat alayar aptatañap muntxa, taqinin amtanakapax yäqatañap untxa.\nUka video ukanx vocera, ukham chhijllt'atapaw uñjasi, ‘Marichuy'jan walt'äwinak qhanstayañatak ukham chhijllt'atatwa.\nJilïr irpiritak chhijlaw 2018 maranx nayraqat candidaturas ukanakar katuqani, ukampirus Séptimo de la Ley General de Instituciones ukat Procedimientos Electorales uka pankan mayiwiparux phuqhañjamawa, ukan mayiwinakax aknïrinakawa: asociación civil, mä cuenta bancaria jist'araña, ukat Servicio de Administración Tributaria ukar qillqantayasiña, uka phuqhasinx 1% ukhaw padrón electoral nacional ukan qillqantayasit markachirinak tanthapiña,\nVocera del CIG ukan candidatura ukax phuqhasinit ukaw suyt'ataski. Congreso Nacional Indígena ukan arst'awipax akhamawa: Mä Mexicox janipuniw jan jiwasampixa!» chhijllawi 2018, aka jach'a uñacht'awx imapunim mapa político uka arunakax amukt'ayatakan uk ucharakima.\nMaría de Jesús Patricio Martínez, vocera jupan aruanakapaw aka video-nx ist'asi:\nChikanchasiwisax jakäwiatawa, markanakasax walja maranakaw jan wal uñjat uka turkakipañatakiwa.


(src)="2"> 7 “ Jehová Diosar confiyam , kunatï walïki uk lurarakim ”\n(src)="3"> 2017 marataki Bibliat apstʼata qellqatajja , jan walinakan uñjasisin Jehová Diosan yanaptʼap thaqhañatakiw chʼamañchtʼistani , ukwa aka yatichäwin yatjjatañäni .\n(src)="4"> Ukatsti jan walinakampi jan aynachtʼañatakisa , mayninakar yanaptʼañatakisa kunsa Diosan nayra servirinakapat yateqassna uksa yatjjatarakiñäniwa .\n(src)="7"> ¿ Kunjamsa ukat yuspärsna ?\n(src)="8"> Diosar jachʼañchkir amtanakar purisaw Jupar yuspäratas uñachtʼaysna , ukwa aka yatichäwin yatjjataskañäni .\n(src)="9"> Ukatjja , kuntï jilat kullakanakajj amtapkani uk respetañatakiw yanaptʼarakistani .\n(src)="10"> 17 ¿ Kunatsa altʼat chuymanïñajj wakisi ?\n(src)="11"> 22 Altʼat chuymanïskakiñäni\n(src)="12"> Aka yatichäwinakanjja , kunjamsa altʼat chuymanïtas uñachtʼaysna ukwa yatjjataskañäni .\n(src)="13"> Nayrïr yatichäwinjja , altʼat chuymanïki ukajj kunjamasa ukwa yatjjatañäni .\n(src)="14"> Payïr yatichäwinsti , jan walinakan uñjasisajj kunjamsa altʼat chuymanïsna ukwa yatjjatarakiñäni .\n(src)="15"> 27 Jilatanakar jukʼamp luräwinak churapjjañäni\n(src)="16"> Jilïr jilatanakajja , waynanakaruw Diosan markapan jukʼamp luräwinak katoqapjjañapatak yanaptʼapjjañapa .\n(src)="17"> Aka yatichäwinjja , kunjamsa waynanakasa , jilïrinakasa yanaptʼasipjjañapa uka toqetwa yatjjataskañäni .\n(src)="18"> 32 ¿ Yatiyätati ?\n(src)="1"> ‘ Jehová Diosar confiyam , kunatï walïki uk lurarakim , [ . . . ] cheqaparjam jakarakim ’ ( SAL .\n(src)="2"> 37 : 3 , NM ) .\n(src)="3"> 133 , 63 QʼOCHUNAKA\n(trg)="3"> SONGS : 133 , 63\n(src)="4"> Noé chachan Diosar confiyatapat ¿ kunsa yateqassna ?\n(src)="5"> Davidan Diosar confiyatapat ¿ kunsa yateqassna ?\n(src)="6"> Jehová Diosar confiyañ toqetjja , ¿ kunsa mayni servirinakat yateqassna ?\n(src)="7"> ¿ Kunjamsa Jehová Diosajj lurawayistu ?\n(src)="8"> JEHOVÁ DIOSAJJA , jaqenakarojj amuytʼasir lurawayistu , ukaw jan walinak askichañatakisa , jutïrin kunsa lurañäni uk amuytʼasiñatakis yanaptʼistu ( Pro .\n(src)="9"> 2 : 11 , NM ) .\n(src)="12"> Ukaw jan walinak jan lurañatakisa , jan wali luräwinakasat amuyasiñatakis yanaptʼistu .\n(src)="13"> ¿ Kun lurañassa Jehová Diosajj muni ?\n(src)="14"> Jehová Diosajj wal munasistu , ukatwa concienciani , amuytʼasiri lurawayistu .\n(src)="15"> Jiwasatï sum amuytʼasiñäni , concienciasarus istʼañäni ukhajja , kusisitaw jakasiñäni .\n(src)="16"> Amuytʼañataki , Hebreo Arut Qollan Qellqatanakajj akham siwa : “ Suma amuytʼampi kuna amtäwinaka wakichatasa sumakiwa phoqhasi ” , “ kuna lurañatejj jumataki utjkani ukjja chʼamamarjam luram ” sasa ( Pro .\n(src)="17"> 21 : 5 ; Ecl .\n(src)="18"> 9 : 10 ) .\n(src)="19"> Griego Arut Qollan Qellqatanakajj akham sarakiwa : “ Sapa kuti aski lurañajj utjchi ukkhajja , taqeniruw aski lurañäni ” , “ sapa maynis kunjämtejj Diosat chʼam katoqkejj ukhama maynirojj sirvpan ” sasa .\n(src)="20"> Kunjamtï uñjktanjja , kunatï jiwasarusa , mayninakarus yanaptʼkaspa ukanak lurañaswa Jehová Diosajj muni .\n(src)="21"> ¿ Kunanaksa jan lurirjamäktan ?\n(src)="22"> Jaqenakajj pantjasirïtanwa , janiw jiwañsa ni juchsa chhaqtayksnati , uk Jehová Diosajj sum yati ( 1 Rey .\n(src)="23"> 8 : 46 ) .\n(src)="24"> Janirakiw mayninakarus munañasarjam apnaqksnati , ¿ kunatsa ?\n(src)="25"> Sapa mayniw kunsa lurani uk amtaspa , ukham luratätanwa Wali experienciani , yatiñani ukhamäkchiñänisa , janipuniw Jehová Diosjamäkañäniti ( Isa .\n(src)="26"> 55 : 9 ) .\n(src)="27"> Jan walinakan uñjasisajja , “ Jehová Diosar confiyam , kunatï walïki uk lurarakim ” .\n(src)="28"> ¿ Kunsa aka yatichäwin yatjjatañäni ?\n(src)="29"> Taqe kunansa Jehová Diosampiw yanaptʼayasiñasa , kuntï jan lurirjamäkta uk phoqañatakejja , Jehová Diosaw yanaptʼitani sasaw confiyañasa .\n(src)="30"> Ukampis janiw ukaruk jaytañasäkiti , jan ukasti kunjamsa jan walinak askichsna , kunsa mayninakar yanaptʼañatakejj lursna uk amuytʼañasawa ( Salmo 37 : 3 liytʼañataki ) .\n(src)="31"> * Ukatakejj Diosaruw ‘ confiyañasa , kunatï walïki ukwa lurañasa , cheqaparjamaw jakañasaraki ’ .\n(src)="32"> Ukarjam sarnaqañatakejj Diosar confiyiri Noé , David ukhamarak Diosan mayni servirinakapat yatjjatañäni .\n(src)="33"> Jupanakajja , kunsa jan lurirjamäpki ukhamarak kunsa lurirjamäpjje uk sum amuyasipjjäna , ukatsti ukarjamaw kunsa lurapjjani uk amtapjjäna .\n(src)="34"> ¿ Kunjam jaqenak taypinsa Noé chachajj jakäna ?\n(src)="35"> Noé chachajj jakkäna uka tiemponjja , “ oraqejj ñanqha lurañampi ” , qʼañu lurañanakampi phoqhantatänwa ( Gén .\n(src)="36"> 6 : 4 , 9 - 13 ) .\n(src)="37"> Taqe ukanak tukjatäñap Noejj yatïnwa .\n(src)="38"> Ukhamäkchïnsa , mayninakar jan walinak lurir uñjasajj chuym wal usuyasïna .\n(src)="39"> Janis uka jan walinak chhaqtayirjamäkchïnjja , kuntï lurirjamäkäna uk lurañatakiw chʼamachasïna .\n(src)="40"> Jaqenakajj janiw awisajj istʼañ munapkistuti ( 6 - 9 tʼaqanak uñjjattʼäta ) .\n(src)="41"> 6 , 7 .\n(src)="42"> 1 ) ¿ Kunsa Noé chachajj jan lurirjamäkäna ?\n(src)="43"> 2 ) ¿ Kunjam tiemponsa jiwasajj jaktanjja ?\n(src)="44"> ¿ Kunas Noé chachatakejj chʼamakïna ?\n(src)="45"> Noé chachajj taqe chuymaw Uma Juiciot yatiyäna , jaqenakajj janis istʼapkchïnjja , ‘ istʼapjjañamapuniwa ’ sasin janiw siskänti .\n(src)="48"> 6 : 17 ) .\n(src)="49"> Jichhürunakanjja jan wali tiemponwa jakaraktanjja , ukampis Jehová Diosajj niyaw jan walinak tukjani .\n(src)="50"> Uka uru puriniñapkamajja , ‘ Diosan Reinopat ’ yatiyaskakiñäniwa .\n(src)="52"> Ukhamarusa , janiw ‘ jachʼa tʼaqhesiñ ’ tiempo munañasarjam puriyksnati .\n(src)="53"> Noé chachjamaw Jehová Diosar confiyañasa , Jupaw jan walinak horasaparu tukjani ( Sal .\n(src)="54"> 37 : 10 , 11 ) .\n(src)="55"> Cheqas Jehová Diosajja janiw jan walinak utjañap munkiti , ukhamajj niyaw jan mayampitak chhaqtayjjani ( Hab .\n(src)="56"> 2 : 3 ) .\n(src)="58"> ( 7 janankir dibujo uñjjattʼam ) .\n(src)="59"> ¿ Kunsa Noé chachajj luräna ?\n(src)="60"> Kuntï jan lurirjamäkäna ukar chuyma uchañat sipansa , kuntï lurirjamäkäna ukwa luräna .\n(src)="61"> Jupajja Diosaw Uma Juicio apanini sasaw jaqenakar yatiyäna .\n(src)="62"> Ukham yatiyañajja Diosat jan jitheqtañatakiw Noé chachar yanaptʼäna .\n(src)="63"> Maysa toqetjja , Jehová Diosan arupar istʼasaw mä arca lurarakïna ( Hebreos 11 : 7 liytʼañataki ) .\n(src)="64"> ¿ Kunsa Noé chachat yateqsna ?\n(src)="65"> Jichhürunakanjja , Noé chachjamaw “ Tatitun luräwipanjja ” yanaptʼasktanjja .\n(src)="66"> Yaqhepajj Tantachasiñ Utanaka , Jachʼa Tantachasiñ Utanak lurañana , ukhamarak ukanak askichañanwa yanaptʼapjje .\n(src)="67"> Jachʼa tantachäwinakansa , sucursalansa , yaqha arur jaqokipaski uka utanakansa yanaptʼapjjarakiwa .\n(src)="69"> Mä kullakajj akham siwa : “ Jutïrin kunja suma jakasiñas utjani uk jaqenakajj janiw yatipkiti , wiñayas jan walinakajj utjkaspa ukhamwa amuyapjje , ukaw yatiyktan ukhajj amuyasi ” sasa .\n(src)="70"> Ukampis jiwasajj mä suma suytʼäwinïtanwa , uka suytʼäwisat yatiyañaw Jehová Diosan arunakapar jukʼamp confiyañataki ukhamarak wiñay jakañar apir thakit jan jitheqtañatak yanaptʼistu .\n(src)="71"> ¿ Kuna jan walirus Davidajj purtʼasïna ?\n(src)="72"> Taqe chuyma serviri David reyejja , Jehová Diosarojj wal munasïna .\n(src)="73"> Ukampis Betsabé ( Bat - seba ) warmimpiw qʼañu jucha lurañar purtʼasïna .\n(src)="74"> Ukham jan wal lurasajja , Betsabé warmin Urías chachaparuw mä nuwasïwin jiwayayañ amtäna .\n(src)="75"> Ukatwa kunjamsa jiwayapjjañapäna uk mä carta qellqasin Joab chachar aptʼayäna , uka cartsti pachpa Urías chachampiw apayarakïna , ukham lurasaw juchap imtʼañ munäna ( 2 Sam .\n(src)="76"> 11 : 1 - 21 ) .\n(src)="77"> Qhepatjja , Davidan jan wali luratanakapajj yatisjjänwa .\n(src)="78"> ¿ Kunsa Davidajj ukhamïpan lurpachäna ?\n(src)="79"> Nayra pantjasitanakasat amtasiñaw utjaspa ( 11 - 14 tʼaqanak uñjjattʼäta ) .\n(src)="80"> 11 , 12 .\n(src)="81"> 1 ) ¿ Kunsa Davidajj jan chhaqtayirjamäkäna ?\n(src)="82"> 2 ) Taqe chuyma arrepentisiñäni ukhajja , ¿ kunsa Jehová Diosajj lurani ?\n(src)="83"> ¿ Kunas Davidatakejj chʼamakïna ?\n(src)="84"> Jan wali luratap janiw chhaqtayirjamäkänti .\n(src)="85"> Ukham luratapat jiwañkamaw jan walinakan tʼaqhesïna ( 2 Sam .\n(src)="86"> 12 : 10 - 12 , 14 ) .\n(src)="87"> Davidajj jukʼampiw Diosar confiyañapäna .\n(src)="88"> ‘ Taqe chuymatï arrepentisëjja , Jehová Diosajj perdonitaniwa , jan walinak aguantañatakis yanaptʼarakitaniwa ’ sasaw confiyañapäna .\n(src)="89"> Pantjasir jaqenakjamajj pantjasikipuniñäniwa .\n(src)="90"> Yaqhep jan wali luratanakasajja , mayni pantjasitanakasat sipansa jukʼamp jan walïspawa .\n(src)="91"> Awisajj ukanak janiw chhaqtayañ puedkañäniti .\n(src)="92"> Jan wali luratasatsa jiwañkamaw tʼaqhesiraksna .


Bible in one year - Aymara Bible 1997 - October 6\n1. —¿Qhitis ucajj Edom marcan Bosra capitalapat jutqui ucajja, wila tiñit isini, wali suma isthapt'ata, wali ch'amamp sartas jutqui ucajja? —Nayätwa, atipjatäquis ucanac yatiyirïtwa, khespiyañataquis ch'amaniraquïtwa.\n2. ¿Cunatraqui wila isinïtasti, uvanacsa cayumpi tacscasma uqhama?\n3. —Jïsa, naya sapaquiw uvanac tacsuscäyät, janiw qhitis yanapquituti; wali colerataraquiw uñisirinacajjarojj tacstjja, colerasiñajjampiraquiw k'al jupanacarojj taquistjja, wilanacapasti isejjaruraquiw ch'itsutu, isejjsti k'alracwa wilampi ch'allsutu.\n4. Nayaw mä uru cheka uñjäwi utjañapjja amtta; marcajjar khespiyañ horasasti purinjjaraquitaynawa.\n5. Uñatatastwa, ucatsti janiraquiw qhiti yanapiris utjcänti; musphataraquiw uñjasta jan qhitis nayaru yanapt'añ munatapatjja. Amparajjaw atipjañjja churitu, colerasiñajjaquiraquiw wayjjäsitu.\n6. Coleratajja, k'alpun marcanacarojj t'unjta, colerasiñajjampiraquiw jupanacarojj tucjtjja, wilanacapsti orakenjam llumiyaractjja.\n7. Nayajj Tatitun munasiñapatwa parlañ munta, yupaychaña k'ochunacap k'ochuña, take cuntejj jupajj jiwasanacatac lurqui ucanacata, Israelan wawanacapataquejj qhuyapayasiñapajj jach'ätapata, cuntejj qhuyapayasiñapanjja lurqui, uqhamaraqui jach'a munasiñapansa, take ucanacata.\n8. Jupajj siwa: “Jupanacajj nayan marcajjawa, janiw aca wawanacajjajj ch'ojjña lurapquitaniti” sasa.\n9. Juparaquiw take llaquinacapatjja khespiyi. Janiw jupan mä qhitanitapati khespiyquejja; jan ucasti quipca Tatituw khespiyi. Qhuyapayasiñap laycu, munasiñap laycuraquiw jupajj khespiyi, jupaw wayti, amparat caturaqui. Uqhampunwa luri.\n10. Ucampis jupanacajj Tatitutaquiw sayt'asipjje, k'oma cancañaparusti ñankhachapjjaraquiwa; ucatwa jupanacataquejj mä uñisiri, nuwjiriraqui tucuraquejja.\n11. Jupanacasti nayrapachanacatwa amtasipjje, qhititejj marcapar khespiyqui uca Moisesatsa amtasipjjaraquiwa, jisct'asipjjaraquïnwa: “¿Cawquincaraqui Nilo jawiran Moisesar khespiyiri Diosasti? Uca Moisesajj tamapa awatirïnwa. ¿Cawquincaraqui qhititejj Moisesar Kollan Ajayupa uchqui ucasti,\n12. qhititejj uca jach'a ch'amapsa Moisesar churcaraqui; marcap nayrakatansa jach'a kotjja payar jaljaraqui, uqhamat wiñayataqui aytatäñapataqui;\n13. qhititejj kota mankhanjam jan llust'tasa maqhatayqui, caballonacas wasaranjam sarcaspa uqhama,\n14. jan ucajj uywanacas pampanacaru sarakcaspa uqhama, cawquincaraqui jichhasti?” Pachpa Tatitun Ajayupaw jupanacarojj irpänjja. Uqhamwa marcaparojj irpänjja, ucatsti wali jach'a cancaña jicjjataraqui.\n15. Tata, alajjpachatpacha uñtanipjjeta, cawqha kollana, c'ajquiri chekantejj utjcta ucqhatpacha. ¿Cawquincaraqui uca jach'a munasiñamasti, ch'amamasa, colerasiñamasa? ¿Qhuyapayasiñamasti nanacataquejj tucusjjeti?\n16. ¡Jumätaw nanacan awquejjajja! Abrahamajj inas jani uñt'apcchitaniti, Israelas janiraqui nanacatjja inas amtascjjchiniti, ucampis Tata, jumaw nanacan awquejjätajja; nayratpacha jumaw nanacan khespiyirejjätajja.\n17. ¿Tata, cunatrac thaquimat saranucupcta ucqhasti jan jarct'apjjesta, cunatrac chuymanacajjsti kalarayapjjesta jumar jan jaysañataquisti? Sirvirinacamar munatam laycusay sum tucuyapjjeta cawquïri tribunacatejj jumancqui ucanac laycusaya.\n18. ¡Cunja juc'a maranacaquis kollana marcamajj orakepatjja ‘orakejjaw’ sapjjänjja! Uñisirinacajjaraquiw templomjja taquisipjje.\n19. Janis jumajj cunapachas apnakapquitasamän uqhamäpjjtwa, janis cunapachas sutimjja apapquiriscäyät uqhama.\n1. Alajjpach ch'iyjaraquisman, ucat apakaniraquisman, uqhamaraqui juman ucancatamampejja kollunacsa qhathatiyaraquisma,\n2. cunjämtejj ninajj ch'aphi alinac naqhantqui, jan ucajj umsa walljjtaycaraqui uqhama. Ucapachaw uñisirinacamajj sutimjja uñt'apjjaspa, marcanacasti juma nayrakatanjja qhathatipjjaraquispawa.\n3. Cunapachatejj uca ajjsarcañanaca cuntejj nanacajj jan suyapcäyätsa ucanac lurcta ucqhajj, cunapachatejj jumajj sarakancta ucapachajj, kollunacajj juma nayrakatanjja qhathatipjjewa.\n4. Janipuniw cunapachas ist'asquiti ni uñjascaraquisa, jumat sipana yakha diosan utjatapajja, qhititejj take ucanac lurcaspa, qhitinacatejj jupar iyawsqui ucanacataquejja.\n5. Jumasti qhititejj asquinac cusisiñampi lurqui ucanacaruw catoktajja, uqhamaraqui cuntejj jumajj muncta uc lurqui ucarusa. Jumajj nanacataquejj coleratätawa, nanacan jucha lurapjjatajj laycu; nayratpachracwa jumarojj chuymama usuyapjjsma.\n6. Take nanacasti mä k'añu lurir jaker uñtatäpjjtwa, take asqui luräwinacajjasti k'añu traponacar uñtataraquiwa. Takeniraquiw ancuntat laphinacar uñtata willirtapjjta, nanacan ñankha luratanacajjasti thayar uñtataw apapjjaraquitu.\n7. Janiw qhitis jumar mayisirejj utjquiti, janiraquiw jumar thakañataquejj ch'amacht'asquiti; ucatpï nanacatjja imantasjjtajja, ñankha luratanacajj laycuw apanucupjjaraquistajja.\n8. Ucampis Tata, jumaw nanacan awquejjätajja; nanacajj ñek'equïpjjtwa, jumasti sañu lurirïtawa; ¡take nanacasti juman uscutäpjjaractwa!\n9. Tata, janiquiy juc'ampi colerasjjamti, ñankha lurapjjatanacajjatsa janiquiy amtasjjamti. ¡Uñtanipjjeta, nanacajj marcamäpjjtwa!\n10. Kollana marcanacamasti ch'usa wasararu tucuyatawa, Jerusalenasti tucjatawa, k'ala aynacht'ataraquiwa.\n11. Nanacan suma santuariojjasti, cawqhantï awquinacajjajj yupaychapcäyätam uca chekanacajja k'ala ninampi tucjatawa. ¡Cuntejj wal munasipcäyät ucanacasti k'ala tucjatawa!\n12. ¿Take ucanac pasipansti, Tata, janit camscätasa? ¿Janit arscäta, amuquiyätati, uqhamti nanacarusti jisc'achjapjjetäta?\n14. Tatitojj wawanacamar waljaniptaypan, jumanacarusa, wawanacamarusa.\n15. Alajjpach acapach lurir Tatitojj asquinacapay jumanacar churpan.\n16. Alajjpachajj Tatitunquiwa, jakerusti orak catuyi.\n17. Jiwatanacajj janiw Tatitur jach'añchapcaspati, janiraquiw mankhapachanquirinacas jach'ar aptapcaspati.\n18. Jiwasanacasti Tatituruw jach'añchapjjañäni, jichhasa, wiñayasa. ¡Tatitojj jach'añchatäpan!\n27. Qhititejj mä p'iya allini ucajja, uca pachparuwa jalantani; qhititejj mä jach'a kala korumt'aycani ucajja, uca pachpa kalawa jupjjaru jaljjattani.\n1. Naya Pablompi, Timoteompi Jesucriston sirvirinacapaw aca carta Filipos marcanquir jilatanacar kellkanipjjsma, uqhamarac obisponacarusa, diacononacarusa. Jumanacasti Diosatac ajllitäpjjtawa, Jesucristompisti mayaquïpjjaractawa.\n2. Bendicionampi sumancañampisti jumanacampïpan Dios Awquisata, uqhamarac Tatit Jesucristompita.\n3. Sapa cuti jumanacat amtasta ucqhajja Diosaruw yuspagarta.\n4. Cunapachatejj oración lurcta ucapachajja, take jumanacataquejj cusisiñampiw mayirapipjjsma.\n5. Jumanacampi chicaw khespiyasiñ arunac yatiyapjjäyätan, kalltat jichhürcama.\n6. Nayasti sum yattjja, Diosajj cuna suma luräwinactï jumanacampi kalltqui ucanacajj lurascaquiniwa, Jesucriston jutañapcama.\n7. Uqham amuyatajjasti asquiwa, jumanacarusti walpun munasipjjsma, nayamp chicaraquiw jumanacajj take bendicionanacsa catokapjjtajja carcelt'atäñajjansa, autoridadanac nayrakatan arsuñansa, khespiyasiñ arunac arjjatañansa, uqhamarac uca khespiyasiñajj chekawa sañansa.\n8. Diosaquiw yatejja cunjämtejj nayajj jumanacarojj Jesucriston munasiñapampi munapcsma ucjja.\n9. Diosatsti mayiscaractwa jumanacan munasiñanacamajj juc'ampi utjañapataqui, yatiñansa, amuyt'añansa, take cunansa,\n10. uqhamat asquïquis ucpin ajllipjjañamataqui. Uqhamatwa jumanacan mä k'oma jacasiñajj utjani, cunapachatejj Cristojj jutcani ucqhajj jan cuna jan walis utjañapataqui.\n11. Uqhamwa jacañanacamanjja mä suma cosech apthapiñäcaspas uqhama, Tatit Jesucristor yuspagarasina Diosar jach'añchañataqui.\n12. Jilatanaca, munaractwa ac yatipjjañama: Cunanacatejj nayar pasquitu ucanacajja, chekpachansa mä yanapjamaw juti, uquïpanracwa khespiyasiñ yatiyäwejj juc'ampi sarti.\n13. Palacionquir takpach soldadonacasa, uqhamarac mayninacas yatiraquiwa, nayan Cristor arcatajj laycuqui preso catuntatätajja.\n14. Nayar preso uñjasinjja, waljpachaniw jilatanacajj juc'ampi ch'am catjjatapjje. Diosan arunacap yatiyañanjja, jan ajjsarasaraquiw Tatitur juc'amp catuyasisin parlapjje.\n15. Chekpachansa yakhepanacajj Cristotjja parlapjjaraquiw uñisisiñata, ch'ajjwañampita, ucampis yakhepanacajj suma amtäwinacampiw yatiyapjjaraqui.\n16. Ucampis mayninacajj take munasiñampiw parlapjje, jupanacasti yatipjjewa nayan khespiyasïwi arunaca parlañajjataqui, uca laycu.\n17. Mayninacajj parlapjjewa Tatitutjja jupatac take cunsa thakasaqui, janiw take chuyma parlapquiti. Jupanacasti munapjjaraquiwa nayan juc'ampi jan walt'añajja, jichhajj preso jicjjatasitajj laycu.\n18. Ucasti, ¿cunaraqui? Cunjämatsa waliquiwa, take chuymampisa jan ucajj janisa, Cristotwa parlapjje, ucasti nayarojj cusisiyaraquituwa; jichhas juc'ampi cusisiscaquïwa.\n19. Nayajj yattwa, take acanacatjja walicwa mistuscäjja, jumanacan oración luratanacamampi, uqhamarac Jesucriston Ajayupan yanapapampi.\n20. Cuntejj muncta, suycaracta ucajja jan nayan p'enkasiñajj utjañapataquiwa; ucat sipana take iyawsañampi Diosan arunacapat parlt'añajjataquiwa, uqhamat jichhajj nayan Cristojj juc'ampi jach'ar aptatäñapataqui, jiwatäcasasa jan ucajj jacascasasa.\n21. Nayataquejj jacañajj Cristowa, jiwañasti atipt'añaraquiwa.\n22. Janchin jaccasinjja nayajj irnakawayiristwa Tatit laycu, ucampis janiw cawquïris ajllisiñjamäquiti.\n23. Nayataquejj wali ch'amawa aca payat cawquïri ajllisiñasa, mä toketjja jiwañ munirista ucat Cristompi chicäjjañataqui, ucasti nayataquejj juc'amp sumäspawa.\n24. Ucampis mä toketjja nayan jacañajjajja juc'ampi asquïspawa jumanacataquejja.\n25. Nayajj yatistwa jacascañajja jumanacar yanapt'añataqui, ucat jumanacan juc'ampi cusisiñajj utjañapataqui iyawsañanacamana.\n26. Uqhamasti wasitat jumanac taypincäjja, ucat jumanacan cusisiñamajj Cristo Jesusan utjañapataqui.\n27. Take jumanacasti Jesucriston arunacaparjam sarnakapjjam. Nayasti jutcäsa jan ucajj jayanccäsa, yatiñwa munta jumanacatjja suma yatiyäwinaca, ch'amampi sarantasa mä jakjamaqui, uqhamarac khespiyasiña arunacar iyawsäwi laycusti takenisa mayaqui nuwasïwincasasa,\n28. uñisirinacamampis jan sustjayasisa. Ucasti jupanacataquejj mä khanañchäwiwa chhakañaru sarascatanacapajja, ucampis jumanacataquejj khespiyasiñajj Diosat jutatapa uñacht'ayi.\n29. Cristo laycuw jumanacarojj jupar iyawsañajj churatäpjjtajja, uqhamarac jupa laycu t'akhesiñasa.\n30. Jumanacas uqhamarac nayasa uca quipca nuwasiñancapjjtanwa, uñjapjjaractawa cunjämtejj nayas nuwascta ucjja, jichhasti yatipjjaractawa nayan nuwasiscatajjsa.


Uqhamaraqui warminacajj cunatejj isisiñäqui ucac isisipjjpan; janirac sinti jiljañampis ñic'utanacapsa c'achachasipjjpati, ni korimpisa, perlanacampisa, ni wali jila alan isinacampisa, jan ucasti suma luräwinacampi c'achachasipjjpan, Diosar catuyata warminacjama. Warminacajj yatichäwinacjja amuc ist'apjjañapawa, take jaysañampi. Nayasti sistwa, warminjja janiw waquisquiti yatichañapa ni chacharu apnakañapasa, jan ucasti amuquïscañapawa. Diosajj nayrakatjja Adanaruw luräna, ucjjarusti Evaruraqui, Adanajj janiw sallkjatäcänti, jan ucasti warmiwa; sallkjayasisinsti jucharuw jalanti. Ucampis warmejj wawanïsina, uqhamarac lurañanacapa phokhasinwa khespiyasini, jupatejj iyawsañampi, munasiñampi, k'oma cancañampi suma amuyt'ampiraqui sarnakani ucajja.\nWarmirusti saraquïnwa: —Wawachasiña horasansti t'akhesiñampwa yapt'ämajja, wali t'akhesiñampiw wawachasiraquïta. Ucampisa munañamajja chachamataquïniwa, juparaquiw jumarojj apnakätam —sasa.\nUcampis nayajj muntwa jumanacajj acanac amuyt'apjjañama: Cristowa take chachan p'ekepajja, chachasti warmin p'ekeparaquiwa, cunjämatejj Diosajj Criston p'ekepäqui uqhama.\n Aca pasatatsti, Jesusajj jach'a marcanacana, uqhamarac jisc'a marcanacanwa sarnakäna Diosan arunacap yatichasa, uqhamarac Diosan reinopat parlasa. Tunca payan discipulonacaparaquiw jupamp chica sarnakapjjäna. Uqhamaraquiw yakhep warminacajj, qhitinacarutejj jupajj c'umaraptaycatayna ñankha ajayunacata, usunacata, ucanacas sarapjjaraquïnwa. Jupanac chicasti sararaquïnwa Magdalena sat Mariajja, qhitittejj pakallko ñankha ajayunacajj mistcatayna ucajja. Uqhamaraqui Cuzan warmip Juana, Cuzasti Herodesan mä apnakeripänwa; Susana, uqhamarac yakha warminacamp cuna, qhitinacatï yänacapampi sirvipcäna ucanaca.\n Warminaca, chachanacamarojj ist'apjjam Tatiturjama. Chachajj warmin p'ekepawa, cunjämatejj Cristojj iglesian p'ekepäqui uqhama. Cristojj iglesian khespiyiriparaquiwa; iglesiasti jupan cuerpoparaquiwa. Ucampis cunjämatejj iglesiajj Cristoru ist'ejja, uca pachparaquiw warminacajj take cunansa chachaparojj ist'añapa. Chachanaca, munasipjjam warminacamaru, cunjämtejj Cristojj iglesiaru munasi, uqhamarac jacañapsa jupa laycu apt'asiwayi uqhama. Acjja iglesiaru Diosatac yakhachasawa luri, umampi uqhamarac arupampi k'omachasina, jupan nayrakatapar jach'añchat iglesia irpcatañataqui, jan k'añuchata, jan cuna phullch'uni, jan cunamp camacht'ata, jan ucasti suma k'oma Diosatac yakhachata. Uqhamwa chachajj warmiparojj munasiñapa, pachpa janchiparjama. Qhititejj warmiparojj munasqui ucajj jupa pachpaw munasi. Janiw qhitis pachpa janchiparojj uñisquiti, jan ucasti mank'ayiwa uqhamarac imaraqui. Cristojj uca pachparaquiw iglesiampejj luri, cuerpopätap laycu, jiwasajj uca cuerponquiriraquïtanwa. “Ucatpï chachajj awquip taycap jaytanejja warmipampi mayachasiñataquejja, ucatsti paninitjja mä sapaquïpcaspas uqhamaw tucupjjani.” Acajj wali jach'a jan amuyt'cañawa. Nayajj sistwa, acajj Cristompita uqhamarac iglesiapampitwa parli. Ucampis: sapa mayni jumanacajj warminacamaru munasipjjañamawa juma pachpas munascasma uqhama, warmisti chacharojj ist'añaparaquiwa.\n Warminacajj yatichäwinacjja amuc ist'apjjañapawa, take jaysañampi. Nayasti sistwa, warminjja janiw waquisquiti yatichañapa ni chacharu apnakañapasa, jan ucasti amuquïscañapawa. Diosajj nayrakatjja Adanaruw luräna, ucjjarusti Evaruraqui, Adanajj janiw sallkjatäcänti, jan ucasti warmiwa; sallkjayasisinsti jucharuw jalanti. Ucampis warmejj wawanïsina, uqhamarac lurañanacapa phokhasinwa khespiyasini, jupatejj iyawsañampi, munasiñampi, k'oma cancañampi suma amuyt'ampiraqui sarnakani ucajja.\n Jesusasti sarjjänwa, ucatsti mä jisc'a marcaruw purïna, ucansti Marta sat mä warmiw utapar catokt'äna. Martasti mä cullacaniraquïnwa, ucasti María satänwa. Jupasti Jesusan cayupawjaruw kont'asi cuntï siscän uc ist'añataqui. Ucampis Martajja walja lurañanacamp mayjt'atänwa, ucat Jesusar jac'achasisin saraqui: —Tata, ¿waliquiti jumataquejj cullacajjan nayaru sapac take lurañamp apt'atapajja? ‘Yanapt'itpan’ sarapitaya —sasa. Jesusasti juparojj saraquïnwa: —Marta, Marta, walja lurañanacamp mayjt'atäsctawa. Ucampis mayaw waquisejja. Mariajj sumïrïquis ucwa ajllisi, janiraquiw ucjj qhitis apakcaniti —sasa.\n Uqhamaraqui jilïri warminacajj suma sarnakerïpjjpan. Janiraqui aru apnakerïpjjpati ni machirïpjjpasa. Mayninacataquisti mä sumar uñtatäpjjañapawa. Uqhamat tawak warminacarus chachanacapar munañ yatichañataqui, uqhamarac wawanacapar munañsa. Suma amuyunïpjjañapawa, k'oma chuymaninaca, uqhamarac utapsa sum apnakerinaca, suma chuymaninaca, chachanacaparus ist'irinaca, jan qhitisa Diosan arupatjja jan wali parlañapataqui.\n Jilatanaca, jumanacajj nayatjja amtasipjjapunistawa uqhamaraqui cuntejj yatichapcäyäsma ucarjamaraquiw sarnakasipcta, uqham lurapjjatanacamatjja wal cusista. Ucampis nayajj muntwa jumanacajj acanac amuyt'apjjañama: Cristowa take chachan p'ekepajja, chachasti warmin p'ekeparaquiwa, cunjämatejj Diosajj Criston p'ekepäqui uqhama. Mä chachatejj culton oración lurchi jan ucajj Diosan arunacapsa parlchi p'ekepa ch'okt'asisa ucajja, Cristotaquejj uca ch'okasiñajja p'enkawa. Ucampisa mä warmitejj jan p'eke ch'okt'asisa oración lurchi jan ucajj Diosan arunacapsa parlchi ucajja, jan ch'okt'asitapajj p'enkaraquiquiwa chachapataquejja, k'alsa ñic'uta mururascaspa uqhamawa. Mä warmitejj jan p'eke ch'okatäñ muncchi ucajja, walïspawa k'al ñic'utapa mururasjjañapajja. Ucampis warmitaquejj ñic'ut mururasiñatejj p'enkächi ucqhajja, p'ekep ch'okt'aspanaya. Chachajj janiw p'ekjja ch'okasiñapäquiti, jupajj Diosar uñtasitätap laycu, Diosan jach'a cancañaparacwa uñstayejja. Warmisti chachan jach'a cancañapwa uñstayaraqui. Cunapachatï Diosajj jaker lurcän ucqhajja, janiw chachjja warmita lurcänti jan ucasti chachatwa warmjja luränjja. Warmisti chachïpanwa luratänjja, janiw chachati warmïpanjja. Ucatpï warmejj p'ekepjjarojja mä jach'a cancañjama apañapajja, chachapan munañapancatapa uñacht'ayañataqui angelanac laycu. Ucampis Tatituncjjasinjja chachajj janiw utjcaspati jan warmïpanjja, warmisa jan chachäpanjja utjcaspati. Warmejj chekpachan chachat apsusin uscutäcchin ucasa, mä toketjja chekaraquiwa chachajj warmitwa naciraqui; ucampis take cunasa Diosatwa jutaraqui. Jumanacpach sapjjam, ¿waliquïsquiti warmin jan p'eke ch'okt'asisa oración lurañapajja? Yatitäjjaraquiwa chachataquejj p'enkätapa ñic'uta jach'a jilayasiñajja. Ucampis warmitaquejj mä honorawa jach'a ñic'utanïñajja, uca jach'a ñic'utasti p'eke imjjatasiñataqui churataraquiwa. Ucampis maynitejj aca toket ch'ajjwañ munchejja yatiñapawa, janiwa jiwasas ni Diosan iglesianacapas yakha luräwjja uñt'ctanti.\n Diosasti janiw alek ch'ajjwañ Diosäquiti, jan ucasti sumancaña Diosawa. Take iglesianacansa jilatanacarojj yatichatawa: “Warminacajj jan parlapjjpati cultonjja” sasa. Jupanacarojj janiw: “Parlapjjam” satäquiti. Jan ucasti warminacajj ist'asirïpjjañapawa cunjämtï Diosan arunacapajj sisqui uqhama. Cuns yatiñ munapjjchi ucqhajja, chachanacaparuw utan jisct'asipjjañapa. Mä warmin culton parlañapasti janiw sumäquiti.\nWarminacajj yatichäwinacjja amuc ist'apjjañapawa, take jaysañampi.\n Warminaca, chachanacamarojj ist'apjjam Tatiturjama. Chachajj warmin p'ekepawa, cunjämatejj Cristojj iglesian p'ekepäqui uqhama. Cristojj iglesian khespiyiriparaquiwa; iglesiasti jupan cuerpoparaquiwa. Ucampis cunjämatejj iglesiajj Cristoru ist'ejja, uca pachparaquiw warminacajj take cunansa chachaparojj ist'añapa.\nAchict'asipjjaracsmawa Febe cullacajjar sum uñjarapipjjeta, jupasti Cencrea iglesianwa sirvisqui.\n Uqhamat tawak warminacarus chachanacapar munañ yatichañataqui, uqhamarac wawanacapar munañsa. Suma amuyunïpjjañapawa, k'oma chuymaninaca, uqhamarac utapsa sum apnakerinaca, suma chuymaninaca, chachanacaparus ist'irinaca, jan qhitisa Diosan arupatjja jan wali parlañapataqui.\nWarminaca, chachanacamarojj ist'apjjam Tatiturjama.\nUcatwa muntjja tawako ijma warmin casarasiñapa, wawanacanïñapa, utapsa sum apnakañapa, uqhamat uñisirinacaparojj amuct'ayañataqui.\n Ucancapjjaraquïnwa walja warminaca qhitinacatejj jayatac uñch'uquisipcäna, jupanacasti Galileatpachwa Jesusarojj arcapjjatayna, yanapt'apjjaraquitaynawa. Ucanacamp chicasti ucancaraquïnwa María Magdalena, Joseanpin Jacobompin taycap Mariasa, Zebedeon yokanacapan taycapasa.\n “Warminacajj jan parlapjjpati cultonjja” sasa. Jupanacarojj janiw: “Parlapjjam” satäquiti. Jan ucasti warminacajj ist'asirïpjjañapawa cunjämtï Diosan arunacapajj sisqui uqhama. Cuns yatiñ munapjjchi ucqhajja, chachanacaparuw utan jisct'asipjjañapa. Mä warmin culton parlañapasti janiw sumäquiti.\nQhä urunacasti israelitanacajja mä Diosat parliri warmina apnakatäpjjänwa, uca warmejja Débora satänwa, chachapasti Lapidot sataraquïnwa.\nMarca masinacajj Andronicompir, Juniasampir aruntarapipjjaraquita. Jupanacajj nayamp chicaraquiw carcelancapjjäna. Apostolonaca taypinjja wali aytatäpjjewa, jupanacasti nayat nayra Tatiturojj iyawsapjjäna.\nCuntejj parlctas ucajj mayaquïñapaw k'oma yatichäwimpejja.\nChachajj janiw p'ekjja ch'okasiñapäquiti, jupajj Diosar uñtasitätap laycu, Diosan jach'a cancañaparacwa uñstayejja. Warmisti chachan jach'a cancañapwa uñstayaraqui.\n “Suma warmejj janiw jicjjatañjamäquiti; ¡jupajj suma c'ajquir kalanacat sipansa juc'amp valoranïtap laycu! Chachapajj juparojj takpach chuymaw catuyasi; jupasti janipuniw cunapachas pist'añanacan sarnakquiti. Jupasti chachaparojj yanapiwa suma asquinac lurasa, take jacäwipa urunacana. Jupajj t'awra, lino ucanac thakeriw sari, ucatsti cusisiñampiwa amparamp lurañanacjja luri. Jupajj mank'anac apanir barcor uñtatawa; mank'añanacjja wali jayata utapar apani. Ucatsti wali alwata sartasisinaracwa wawanacaparojj mank'a churi, uqhamarac uywatanacaparusa. Oraksti suma uñjasinwa alasi, ucatsti jicjjatatanacapampiwa uvas alinacjja ayrusi. Jupajj ch'amañchasiwa, ucatsti take chuymampiwa irnakañatac waquichasi. Jupajj aljasiñanacapjja sumaruwa sarayi, arumcamawa irnake, janiw ch'am jiwt'ayasquiti. Amparapampiwa t'awra kapu, sawuraqui. Pobrenacarusa, uqhamarac pist'ayasiñan jicjjatasqui ucanacarusa qhuyapt'ayasipuniraquiwa. Janiw familiapatjja llaquiscaraquiti, cunapachatï qhununti ucqhajja, familiapan suma thuru isinacampi isthapita sarnakapjjatap laycu. Jupa pachpawa iquïñanacjja sawusiraqui, ucatsti suma telat lurat isinacampiw isisiraqui. Chachapasti marcanjja suma uñt'atawa, marcana wali aytata jilïri chachanac taypinquirïtap laycu. Jupajj isinaca, wac'anaca lurasinjja, alirinacaruwa alji. Jupajj ch'amañchasiwa, asquin sarnakañampi, ucatsti janiw ajjsarquiti jutir jan walt'añ urunacarojja. Jupajj yatiñampiwa parli, ucatsti munasiñampiw yaticharaqui. Ucatsti jupajj sumwa uñjasiraqui utapajj cunjamäsquisa ucjja, janipuniw ina ch'usata jicjjatata mank'jja mank'quiti. Wawanacapasa, chachapasa juparojj jach'añchapjjewa, aqham sasa: “Walja suma warminacaw utjapjje, ucampis jumajj take uca warminacat sipansa juc'amp sumätawa” sasa. C'ariquiwa suma uñnakani warmejja, jiwaquïñasa inamayaquiwa, ucampis Tatitur ajjsariri warmiwa jach'ar aptatajja. ¡Take jakenac nayrakatana juparojj jach'añchapjjam! ¡Take luratanacaparu jach'añchapjjaraquim!\n Diosajj nayrakatjja Adanaruw luräna, ucjjarusti Evaruraqui, Adanajj janiw sallkjatäcänti, jan ucasti warmiwa; sallkjayasisinsti jucharuw jalanti.\nUqhamaraqui jilïri warminacajj suma sarnakerïpjjpan. Janiraqui aru apnakerïpjjpati ni machirïpjjpasa. Mayninacataquisti mä sumar uñtatäpjjañapawa.\nChachanacasti warminacamampejj suma chuymanïpjjaraquim. Jumanacasti jach'aru aptapjjam, cunjämarutejj waquisqui uqhamaru, janiw warmin pisi ch'amätap laycuquiti, jan ucasti Diosajj munasiñapanjja mayacwa jacañjj churapjjtam uca laycu. Uqham lurapjjam Diosat mayisitanacamajj ist'atäñapataqui.\n Warminaca, chachanacamaru ist'apjjam, uqham lurañanacamaraquiw Diosanquirjamajj wact'apjjtam. Chachanacasti warminacamarojj munapjjaraquim, janiraqui jupanacataquejj khorüpjjamti.\n Ucatsti saraquïnwa: “Jichhajj jake luraraquiñäni. Uca jakesti jiwäsar uñtasitäniwa, ucatsti kotan utjir chawllanacarusa, jamach'inacarusa, uywañ animalanacarusa, pampanquir animalanacarusa, orakenjam katatnaktir animalanacarusa apnakaraquiniwa” sasa. Cunapachatejj Diosajj jake usccäna ucapachajj jupar uñtasitwa uscüna; chacha, warmi, ucjjarusti bendiciraquïnwa: “Jichhajj wali mirantapjjam, aca orakerusti phokhantapjjaraquim, apnakapjjaraquim; take chawllanacarusa, jamach'inacarusa apnakapjjam, uqhamaraqui orakenjam katatnaktir animalanacarusa” sasa.\n Uqhamaraqui jumanacajj warminaca, chachanacamar ist'asa sarnakapjjam, uqhamata inas cawquïri chachas Tatitur jan iyawscchi ucajj jumanacan sarnakäwinacam toke Tatitutaqui jicjjatatäñapataqui jan cuna arumpisa, jan ucasti jumanacan suma sarnakatam uñjasaqui. Jumanacan c'achachasiñanacamasti jan patjjataquïcpati ñic'utanaca c'achachasiñanacampi, kori yänacampi, ni wali jila alani isinacampisa, jan ucasti suma chuymanïpjjam, ucaw jan tucusquiri, suma muncañajja, llamp'u chuymani. Dios nayrakatansti ucajj wali asquiwa. Nayra pachanacanjja, Diosar ajjsartir warminacajj uqhamwa c'achacht'asipjjäna. Jupanacajj Diosaruw iyawsapjjäna, ucatsti chachanacaparojj ist'apjjaraquïnwa. Uqhamaw Sara warmejja Abraham chachaparojj ist'äna: “Tatay” sasa. Jumanacasti jupan wawanacapäpjjtawa, asctejj lurapjjäta, ucatsti janirac cunsa ajjsarapcätati ucapachajja. Chachanacasti warminacamampejj suma chuymanïpjjaraquim. Jumanacasti jach'aru aptapjjam, cunjämarutejj waquisqui uqhamaru, janiw warmin pisi ch'amätap laycuquiti, jan ucasti Diosajj munasiñapanjja mayacwa jacañjj churapjjtam uca laycu. Uqham lurapjjam Diosat mayisitanacamajj ist'atäñapataqui.\nAsqui lurir warmejj chachaparojj jach'aruw apti, ucampis jan wali warmejja chachaparojj jisc'achayiwa.\n Evodiarusa Sintiquerusa achict'aractwa jupanacajj sumancapjjañapataqui Tatitunquir suma cullacanacjama. Jumarusti, wali munat nayampi chica irnakeri, achict'assmawa jumajj yanapt'amaya uca cullacanacarojja, jupanacajj nayampi chicaraquiw khespiyasiñ arunaca yatiyañanjja, irnakapjjänjja. Clementempi cunaraquiw irnakapjjänjja, uqhamarac mayni yanapirinacajjampi. Jupanacan sutinacapasti jacañ libron kellkatäjjewa.


Marruecos: Mä machaq mayjt’ayat juk’a kamachi · Global Voices Aymarata\n(es) ukan jaqukipiri\tJordi Balcells\nJaqukipäw uñt'ayata/apkatata 16 Willka kuti phaxsi 2011 12:05 GMT\nAka blog ullart'apxañäni Français, Malagasy, Español, Ελληνικά, বাংলা, македонски, русский, English\nAka post ukax Marruecos markan 2011 maran qhurut arsusiwinakxatawa .\nMarrokiyanakax urna ukaruw jaquñataki (para votar) sarapxi mayïr ñanqha urux machaq mayjaptayatjam constitución Mohammed VI mallkun luqtatapata.\nUkampitsa walja jaqu uñjirinakamp mallkur arkirinakampix jach’anchapxiw mayjt’awinakxa, ukanakax janiw sumapunikit politikunakatakimp arnaqxirimpinakatakix (activista), kunatix jupanakax munapxanwa mä chiqpach qhispiwi (verdadera\ndemocracia), kamach ch’ama jaljtatawi ukhamarak mallkun kamach ch’amap jaquwimp uchat jach’a aruskipawiru.\nMallkun luqtatapax uñstiw pusi phaxs thakinakan mayjt’awinak mayisa ch’axwawinakampi kunatix ukhamarakiw ch’axwawinakax qalltan Túnez ukhamarak Egipto marakanakan pä tunk uru saraqkipan anata phaxsita.\nWalja bloquerunakamp arnaqxirinakampix arsuwinakampiw qallantapx yatiyawinakana, jan uthañpatak jaquñ jisk’taw machaq constitucionataki, kunatix sapxiw janiw phuqkit kunti wakis chiqpach qhispiwixa (verdadera democracia).\nReferendumMarocaka machaq jamuq uñacht’ayma, ukan uñjasiw mä qawqha marrokiyanakaru kunatix jupanakax jaqupxañpanwa janiw sas machaq mayjt’awinakaru:\nJaquñ qhipa arumax arsuwinakaw utjana walja marrokiya markanakana, jan säñatak machaq mayjtat constitucionaru.\nAka maghribi7or007 jamuqa Fez You Tube ukan uñacht’ayma:\nMamfakinch, mä marrokiya bloqueronakan ukhamarak arnaqxirinakan yatiyawix uñacht’ayiwa arabena ukhamarak francesan, bloqueyapxiw kuns sapx jaquw ukatapacha.\nUkhakamax, Twitteranx mayj amuyawinakax ullarañaskanwa.\nMaroqui ukax tuitiyiwa::\n@Maroqui: Aruskiptt’w khititix jisa san machaq mayjt’at constitucionaru. Jupan sawipa: Nayrax wasuramp manq’ayasnax, jichhax wasuramp ch’uxña alimpiw manq’añänixa.\nMä marrokiya bloqueronakan ukhamarak arnaqxirinakan yatiyawix uñacht’ayiwa arabena ukhamarak francesan, bloqueyapxiw kuns sapx jaquw ukatapacha\nIbn kafka atamiw francesat yaqhip marrokiy tuitirunakan amuyunakapa. Ma tuitina qilqiwa:\n@ibnkafka: @Lm9dma, khitinakatix apnaqapxk jaquñx sapxiw khitinakatix jaquskapx ukanarux jan jutapxamti inamayawa, “jaquw jakhuwin” amtapax nayaraqataw yatisjixa.\nUkhamarakiw tuitiyi: @ibnkafka: @IbtissameBetty, yaqhip imañanaka #Marruecutxa (centros electorales de #Marruecos) janiw utjkit “janiw” sisk uka laphixa\nUkatx Sarah Fathulla kullakax wal amtasi\n@SFath: Chimpt’apxituw mä qilqñampi kunatix ukax mä payüruw ukankaskañapa. Ukampis sillar llijtayirimpikiw (esmalte) chhaqxi.\nTalk Morocco mä aruskipaw ukan ch’amanchiw kunanakati Marruecos markan lurasiwiki ukanak aruskipañätaki, ukan aruskipaskapxiw kamachinakata (constitución).\nAka post ukax Marruecos markan 2011 maran qhurut arsusiwinakxatawa.


Colosenses 1 - Holy Bible [Aymara Bible 1997] - (Col 1)\nNaya Pablojj Diosan munañap laycuw Jesucriston apostolop satätjja. Timoteo jilatampiw aca carta kellkanipjjsma,\nqhitinacatejj Colosas marcan jicjjatasipctas ucanacaru. Jumanacasti take chuymaw Diosancapjjta, Jesucristorus iyawsapjjaracta. Jiwasan Dios awquisay jumanacarojj bendispan, sumancañaps churaracpan\nJesucristo Tatitusan Dios Awquiparojj yuspagarapjjapuntwa jumanacatac Diosat maycasinjja.\nYatipjjaractwa jumanacan Jesucristor iyawsapjjatama, uqhamarac take Diosanquirinacarus munapjjatama,\ncuna suyt'äwtï jumanacajj suyasipcta uca laycu, ucasti jumanacataquejj alajjpachan imatäsquiwa. Uca suyt'äwsti jumanacajj catokapjjaractawa Diosan khespiyasiñ arunacap ist'apjjatam laycu.\nAca pachpa Diosan arunacapasti take chekanwa wali jiltasqui, take chekan parlataraquiwa, take chekanracwa apthapitäscaraqui. Uqhamaw jumanac taypinsa lurasiscaraquejja cunapachattï jumanacajj Diosan munasiñapat ist'apjjäyäta, uca munasiñapajj chekätap yatipjjaraquïyäta ucqhatpacha.\nAca arunacsti jiwasan Epafras sat munat jilatasaw yatichapjjtamjja, jupasti nanac chicaw irnakaraqui, jumanacasti mä suma Tatitun sirviripatracwa juparojj uñt'asipjjtajja.\nJuparaquiw nanacarojj jumanacjjatjja yatiyapjjetu, uqhamarac jumanacan munasiñanacamatsa.\nUcat nanacajj cunürutï ucanac yatipcta ucürutpachaw jumanacataquejj jan karjasisa orapjjta, Diosatjja mayipjjtwa jumanacajj jupan munañapa amuyt'apjjañamataqui, uqhamarac take casta yatiñanacsa ajay token amuyt'añanacsa jumanacar churaniñapataqui.\nMayipjjaractwa jumanacajj Tatitunquirjama sarnakapjjañamataqui, uqhamarac cunatejj jupataquejj asquïqui ucanac lurapjjañamataqui, uca suma luräwinacamajj mä suma cosechjama utjañapataqui, Diosarus juc'ampi sumrac uñt'apjjañamataqui.\nMayipjjaractwa jupa quipca jumanacarojj alajjpach ch'amapampi, ch'amani tucuyañapataqui, uqhamata take cunsa llamp'u chuymampi cusisiñampiraqui lurapjjañamataqui,\nuqhamata Dios Awquiru yuspagarapjjañamataqui. Juparaquiw jiwasarojj waquichistu ucjja khanan catokañasataqui, cuntï Diosajj jupanquirinacar churcän ucjja.\nDiosaw jiwasarojj ch'amacanacan munañapat khespiyanistu, Jesucristo Yokapan apnakatäñataquiw uchasiraquistu.\nUca Yokapasti jiwäwipampiw khespiyaraquistu, juchanacasat pampachasa.\nJan uñjcay Diosajj uñjcañaw juti Yokap toke, uca Yokapasti take cunatejj utjqui ucatjja nayrïriwa.\nJupa tokeracwa Diosajj luri take cunatejj alajjpachansa acapachansa utjqui ucanacjja, jan uñjatäqui ucsa, uñjatäqui ucsa. Take ajayunacan ch'amanïtapsa, munañan apnakerïtapsa, jupa tokew luri, jupataquiraqui.\nJanïr cunas utjcän ucqhatpachwa Cristojj utji, jupïpanaracwa take cunas chekaparu utjascaraqui.\nUqhamarus Cristojj uca cuerpon p'ekepawa, ucasti iglesiawa. Juparaquiw uca cuerporojj jacañ churi, jupajj jiwatanacat nayrakat jactiriwa, uqhamat jupajj take cunansa nayrancañapataqui.\nDiosajj munaraquïnwa jupajj cunäquitejj ucajj Criston uñstañapa.\nUcatsti munaraquïnwa aca orakpachpana Cristo toke sumancañajj utjañapa, take aca orakpachanquirinacampi, alajjpachanquirinacampisa, sumancthapiñapa Criston crusan jiwäwip toke.\nNayrajj jumanacajj Diosat jayancasipcäyätawa chuymanacamansti Diosan uñisirinacaparaqui, jan walinac lurapjjatam laycu. Ucampis jichhajj Diosajj jupampejj sumancthapiyjjapjjtamwa,\nCristojj janchipan jiwatap toke. Acsti jumanacar jupa nayräjjar uñstayañataquiw luri, jan cuna k'añuni ni cuna juchansa.\nUcampis acataquejj sum sayt'asipjjañamawa iyawsañanacamanjja, suma saphintataraqui, cuna suyt'äwtï suyt'apcta Diosan arunacap ist'asinjja ucatjja janiw jithektasipjjañamäquiti. Aca khespiyasiñ arunacasti take chekanwa parlasi, naya Pablosti uca parlañanjja yanapasiractwa.\nJichhajj jumanac laycu t'akhesisajj cusistwa, uqhamatwa pachpa janchejjan phokhascta, cunatejj Criston cuerpopan t'akhesiñajj jan phokhatäcän ucjja, uca cuerposti iglesiawa.\nIglesiapansti mä sirviriparaquiw tucta, Diosat ewjja catokasa. Uca ewjjsti juparaquiw churitu, jumanacan asquimataqui, uqhamata Diosan arunacapa phokhata churañajjataqui,\nuqhamaraqui cunatejj nayra pachanacatpacha imantatäcän ucanaca uñacht'ayañajjataqui. Uca imantäwsti Diosajj jichhajj wawanacaparojj uñacht'ayjjewa.\nJupanacaruw Diosajj aca imantatjja uñacht'ayaraqui, cuna kamir cancañatejj Diosan utjqui jan judiöpquis uca jakenacaru. Imantäwisti Jesucristojj jumanacancqui ucawa, juparaquiwa cuntejj catokapcäta uca suyt'äwisa.\nNanacajj Cristo Tatitjjatwa parlapjjtjja. Takeniruraquiw ewjjt'apjjta yatichapjjaracta sum amuyt'apjjañapataqui, uqhamata takenis suma jiltatäñapataqui Tatitumpi mayaquïñapanjja.\nUcataquiraquiw nayajj irnakta ch'am tucusa, cuntï Tatitojj churquitu uca ch'amampi.


Camachox Santa Cruzaruw kutt'xi, jach'unakax jupar arxatawiyapxiwa sasaw irpirinakax sawiyapxi\nSanta Cruz Comité Cívico irpirix uka jach'a markaruw kutt'aski (Jamuqa: Llika)\nLuis Fernando Camacho, Santa Cruz Comité Cívico irpirix mä jisk’a lata jamach’itw uka jach’a markar kutt’awayxi sasaw tata Carlos Romerox arsuwiyi. Juparux wasür purinki ukjatpachx jach’unakax arxatawiyapxi sasaw sawiyi.\n“8 arumirjäkipanw jaqix jach’unak jilarawayki ukjax GAC (Grupo Aéreo de Caza) ukar q’ipitäñ jupanakax iyawsawiyapxi. Ukatx Santa Cruz jach’a markaruw kutt’awiyapxi. Nänakax arxatapxämaw sasaw khithinakati Santa Cruz jach’a markat purininpki jupanakarux sawiyapxtha” sasaw yatiyirinakar sawiyi.\nWasärmatpachw walja markachirinakax Altu Pata lata jamach’inak puriñ chiqar puriwiyapxi, jupanakax janiw Camachon mistuñap munawiyapkiti. Jisk’achasiri, Bolivia markachirinakpur uñisiyiri sasaw jupat arsuwiyapxi.\nTata José Luis Quirogaw wali arumirjatpach lata jamach’ puriñ chiqar makatawiyi, Altu Pata markachirinakaruw jupax jan jark’antapxamti sasin sawiyi, ukhamarus janiw markachirinakax iyawsawiyapkiti, ukw tata Camachor yatiyawiyarakitayna.\n“8:00 arumirjäkipan jach’unakarux atipjawiyapxi. Jaqix Altu Pata lata jamach’inak puriñ chiqaruw mantawiyi, juk’amp nayrjaw tata Camachorux chhijir puriñjamawa sasin yatiyawiyata. Nänakax arxatapxañajänwa, jupanakar Santa Cruz jach’a markaruw tuyus puriyawiyata” sasaw qhanancht’awiyi.\nUkham sasaw jupa tata irpirix Luis Fernando Camachxatx qhanancht’awiyi. Juparux purinki ukjatpachw arxatawiyata, lata jamach’ir makatayañkamax janwi kuns jupar lurawiyapkiti sawiyiwa.\n“Kuna jan wali arsutanaks qhanancht’añ muntha. Jupanakax Santa Cruz jach’a markaruw mä qawqha k’atat puripxani” sasaw sawiyi./RAR


Sudamericana uksanx Mati umañan urup amt’asipxi · Global Voices Aymarata\nJaqukipäw uñt'ayata/apkatata 10 Jallu qallta phaxsi 2015 18:51 GMT\nAka blog ullart'apxañäni English, Français, русский, Malagasy, Italiano, Español\n30 uru lapaka phaxsitx Mati junt'uman urupaw amtasi, sudamericana uksan walja markanakapanw uka maisitux wakichata, ukampirus Argentina, Uruguay, ukat yaqha markanakanw jilpachax matisitux umt'asita.\nMatix laphinakat ukhamarak tununakat wañachsut ñut’uchjatampiw qura matix lurasi, uka qurat mati wakiyatax jesuitanakan qurapa jan ukax Paraguay-an qurap sasin uñt’atarakiwa. Calabacilla sutimp satiñchat qurax nayrjatpachaw matix luratiritayna.\nJichhaxa, Argentina markan ch’amaspaw mati umañ jark’añaxa, siglo XVII kunjamakänti ukhama, mati umañax «sarnaqäwir jichhuntañanwa » “sarnaqäw axtaña”, intijinanak mä “yanqhachäw katkatasirikasp ukham uñjatänwa:\n[Buenos Aires Gobernador Diego Marín] Negrón jupatak mayni rey ukan qillqatanx sarakïnwa “mä jichuntäwi ukatx wallaqit umamp warxatasin mati wakiyatax janiw askikiti sasina”. Mati umasax jayra chachanakjam tukuyi, nayax asxarayastwa, janiw ukax kunjamts apaqaskaspati, Jan Tatit lurkasp ukhax sasina.\nUkharusti, [Buenos Aires markankir Gobernador Hernando Arias de Saavedra] Hernandarias sutimp uñt'atax (mati) quranak umañx janiw sawayiwa. “Jichhúrut uksarux janiw khitis nï yaqhanakarus khitapkaspat uka quranak apthapirix siwa, ukhamasp ukax plasan jupan juchapax taqinin uñjkay uñt'ayatan siwa”.\nInstituto Nacional de la Yerba Mate ukan yatxatäwiparjamax arjintinunakax patak litru mati sapa mar umapxi siwa:\nEn el #DiaNacionalDelMate arjintinunakax 100 litros de mate maranx umapxi sasinw yat'ayapxsma https://t.co/Qk8LA3wfog pic.twitter.com/HlBYdLYMMh\nLuuBiagetti: #DiaNacionalDelMate Wali askiwa askins jan askins jikxat'astawa. (Bendito seas verde de mi corazón) sasinw arst'i.\nArnaldoIrigoyen: #DiaNacionalDelMate masiñatakis llakïtakt kusisitakt ukatakis wali askiwa htt?


Éxodo 29 QA97 - “Jupanacajj nayan - Bible Search\n1“Jupanacajj nayan sacerdotenacajjäpjjañapataqui loktañataquisti aqhama lurañamawa: Mä vaca kallu apäta, uqhamarac pä c'umara orko ovejanacampi. 2Ucjjarusti luraraquim suma trigo jac'uta jan levaduran t'ant'a, uqhamarac tortanaca aceitempi chaputa, uca quipcarac tortillanacsa luraraquim jan levaduraniqui, ucampis aceitempiw uca tortillanacar jawsüta. 3Ucat uca t'ant'anacjja mä canastaruw uchawayäta, ucat uqhampacha kollan chekan loktañataqui, vaca kallumpi, pä ovejanacampi chica. 4Uqhamarac Aaronampiru, wawanacapampir irpasinjja Tatitumpi Jiquisiñ Carpanjja tantachasiñ lugar puncuru puriyasajja umampiw jupanacar jarekäta. 5Sacerdote isinacampiw Aaronarojj isthapiyäta, túnica sat jach'a isimpi, efod sata jach'a capapampi, efod sat isimpi, uqhamarac pectoral sat isimpiraqui. Ucjjarusti efod sat isi catur cinturonampiraquiw chinthapiraquïta. 6Ucjjarusti p'ekerojj turbante sata ucharaquïta, ucampis uca turbante patjjarojj ucharaquim lurcta uca placa, uqhamata uñacht'ayañapataqui suma loktata sacerdotëtapa. 7Loktañ aceite aptasinjja, ucampiw Aaronan p'ekepat warjjatäta, uqhamata Diosar loktat sacerdotëñapataqui. 8Uqhamarac wawanacaparu irpcatasinjja túnica sat isinacampiraquiw isthapiyaraquïta. 9Aaronampiru, wawanacapampirusti cinturonampiw isinacap suma chinthapis catuyäta, uqhamarac turbante satsa sumarac ucharaquïta. Ucatsti churaraquïtawa jilïr cancaña, uqhamata jupanacajj wiñayatac sacerdotenacajjäpjjañapataqui.\n10“Ucjjarusti vaca kallu aparaquim Tatitumpi Jiquisiñ Carpa nayrakataru, ucana Aaronampi, wawanacapampejj uca uywan p'ekeparu amparanacapampi lokjjatapjjañapataqui. 11Uca vaca kalljja jiwayam Diosan nayrakatapanjja, Tatitumpi Jiquisiñ Carpa mantañ puncuru. 12Wilapampisti ampar luc'anamampiw altaran wajjranacapat jawsüta, ucat jilt'äqui ucampisti altar cayururaquiw warnokaraquïta. 13Uqhamarac jiphillanacatsa, q'iwchatsa, maymurunacatsa liq'inaca aparasajja altararuraquiw nact'ayaraquïta. 14Ucampis vaca kallun aychapsa, lip'ichipsa, uqhamarac guanonacapsa campamentot ankäjjaruw naqhantayanjjäta, ucasti jucha luratanacata sacrificio loktatätap laycu.\n15“Ucjjarusti paya ovejatjja maya catum, ucaruw Aaronampi, wawanacapampejj amparanacapampi ovej p'ekeru lokjjatapjjañapa. 16Ucatsti jiwayasinjja wilapampiw altar pataru ch'allsüta, uqhamarac altar thiyanacarusa. 17Ucjjarusti jisc'a jisc'a qharinokasinjja altar patjjaruw apjjatäta, uqhamarac jiphillanacsa, chhuchhullinacsa jarekasinjja p'ekepamppacha altarar apjjatatäqui uca patjjaruw apjjatapjjaraquïta. 18Ucatsti uca ovej-jja altar patjjaru naqhantayasinwa Tatitur jach'añchasa loktäta, uqhamata uca ofrendajj suma k'apquir Tatitutacjamäñapataqui.\n19“Ucjjarusti maynïri ovejraqui caturaquïta, Aaronampi, wawanacapampejj uca ovejan p'ekep patjjaruraquiw amparanacap lokjjatapjjañaparaquiqui. 20Uca oveja qharinucusinsti, ucan wilapampejja Aaronarojj cupi jinchut jawt'äta, uqhamarac wawanacaparusa. Ucjjarusti wilampejj jawt'araquïtawa jupanacarojja cupi ampar tayca luc'anata, uqhamarac cupi cayu tayca luc'anatsa. Ucat wila jilt'ampisti altar patjjaru, uqhamarac thiyanacaruw warnokaraquïta. 21Ucjjarusti altar patjjan jilt'qui uca wilampi, uqhamarac loktañ aceitempejja Aaronarojj isipampiru ch'allsum, uca quipcarac wawanacaparusa, isinacaparusa ch'allsuraquim. Uqhamata Aaronajj, wawanacapampi, uqhamarac isinacapamppacha Diosaru suma loktatäpjjañapataqui.\n22“Ucjjarusti apsuraquim ovejan liq'inacapa, wich'inqha, jiphilla, q'iwcha, paypach maymurun liq'inacapa; uqhamarac lanqhu chara aycha, aca ovejasti sacerdotenaca loktañataquïtap laycu. 23Ucjjarusti Tatitun nayrakatapancqui uca jan levaduran t'ant'anacata mä muyu t'ant'a, uqhamarac aceitempi chaputa t'ant'a aptasinjja, 24ucanacasti Aaronana, uqhamarac wawanacapana amparanacaparu uchasina apayam Tatitur loktañataqui. 25Ucatsti amparanacapata apakasinsti altararu naqhantayam, chekat suma k'apquir ovejajj Tatitur loktasa phichhantatäqui ucjjaru; ucasti Tatitur jach'añchañataqui loktata ofrenda naqhantayatäñapawa.\n26“Ucjjarusti Aaronar loktañataquisti ovejana pechopa apakawayasinjja Tatitur loktiri saram. Ucatsti uca chekajja jumataquïniwa. 27Ucjjarojj apakaraquïtawa suma ofrenda loktatäqui uca pecho, uqhamarac lanqhu chara aycha loktatäqui ucsa. Ucanacasti Diosar loktat ovejana chicata partenacapawa, uca laycuwa imatäñapajja Aaronataqui, uqhamarac wawanacapataqui. 28Ucasti Aaronataqui, uqhamarac wawanacapataquïniwa. Ucampis aca luräwejja israelitanacataquejja wiñayataqui leyi churatäniwa, uqhamarac israelitanacatac loktat ofrendaraqui Tatitumpi sumancañataqui.\n29“Aaronana Tatitur loktat isinacapasti, jupa khepatjja wawanacapataquiraquïniwa cunapachatejj jupanacajj Tatitur loktatäpcaraquini ucqhajja sacerdotëñataqui jilïri cancaña catokapjjañapataqui. 30Aarón khepatsti cawquïr wawanacapan wawanacapay sacerdotëchini ucajja kollan chekaru sacrificio loktir mantañataquejja pakallko uruwa uca sacerdote isjja uchasiñapajja.\n31“Ucjjarusti loktañataquïqui uca orko ovejan aychanacapsti kollan chekanwa phayäta. 32Aaronampi, uqhamarac wawanacapampiw uca ovejan aychapampi, canastilloncqui uca t'ant'ampjja mank'asipjjani, Tatitumpi Jiquisiñ Carpa puncu jac'ana. 33Jupanacasti ucanacjja mank'apjjañapawa jupanacan juchanacapajj perdonatäñapataqui loktatätap laycu, cunapachatejj jupanacajj loktatäqui sacerdotëpjjañapataqui ucqha. Ucampis yakhanacajja janiwa ucanacatjja mank'apjjañapäquiti, ucanacajj Tatitur loktatätap laycu. 34Khepärmanthisti jilt'qui uca ovejan aychapasa, uqhamarac t'ant'asa ucanacajja naqhantayatäjjañapawa, janiwa qhitisa mank'añapäquiti uca jilt'anacjja loktatätap laycu.\n35“Uqhamasti cunjämtejj nayajj take siscsma uqhamarjama Aaronampi, uqhamarac wawanacapampejj luram. Jupanacarusti pakallko uruya loktam sacerdotëñataqui jilïr cancaña catokañanacapcama. 36Ucjjarusti sapüruraquiw mä vaca kallu sacrificio loktaraquïta juchanacat perdonatäñapataqui. Uqhamarac altarsa k'omacharaquim juchanacata sacrificio loktasina, ucat altar patarusti aceitempiraquiw warjjataraquïta uqhamat suma loktatäñapataqui. 37Juchanacatsti pakallko uruwa altaranjja sacrificio loktäta, uqhamata Diosaru suma loktatäñapataqui. Ucatsti uca altarajja mä suma kollana altaräñapataqui. Ucatjja cunatejj uca altarar jac'cani ucajja Diosar loktatäjjañapataqui.\nSapüru ofrendanaca loktañataqui\n38“Sapüruwa jan armt'asisa altaranjja mä marani pä orko ovejanaca loktäta. 39Maya ovejsti alwanacaw loktäta, ucjjarusti mayïri ovej-jja jayp'u horasaruraquiw loktaraquïta. 40Nayrïr ovejampi chicsti loktätawa, pä kilo suma jac'u mä litro oliva sat aceitempi chaputa, ucjjarusti suma ofrendäñapataquejja mä litro vinompiraquiw warjjataraquïta. 41Uca quipcaraquiqui jayp'u horasarojja maynïr ovej-jja loktaraquiquïta jac'u, vino ofrendanacampi cuna. Uqhamata uca ofrendanacajja suma k'apquir Tatitutaqui loktas naqhantayatäñapataqui. 42Aqhama ofrendanaca nayaru jach'añchasa naqhayañataquejja awquita, wawanacapan wawanacapataquejja wiñayäniwa nayan nayrakatajjana. Ucsti loktapjjaniwa Tatitumpi Jiquisiñ Carpäqui uca puncu nayrakataru. Ucawja chekanwa nayajj jumampi jiquisëjja, jumaru parlañataqui. 43Uqhamarac uca chekanwa nayajj israelitanacampi jiquisëjja, uca chekajj k'omachatäniwa nayan ucancatajj laycu. 44Ucampis nayajja k'omachäwa Jiquisiñ Carparojja, uqhamarac altararusa; uqhamarac k'omacharaquïwa Aaronampiru, wawanacapampirusa, uqhamata nayan sacerdotenacajjäpjjañapataqui. 45Uqhamaraqui nayajja israelitanac taypinwa jacäjja, nayawa jupanacan Diosapäyäjja. 46Uqhamatwa jupanacajj yatipjjani naya Tatitu Diosajj jupanacana Diosapätajja, qhititejj Egipto marcat apsunqui jupanac taypin jacañataqui uca. Naya Diosawa jupanacan Tatitu Diosapätjja.


Diosan Reinop taqe chuyma suyañäni | Taman yatjjatañataki\nYatiyañataki (congregacionan yatjjatañataki) | Octubre 2014\n¿Kuna arutsa liytʼäta? Afrikáans Albanés Alemán Amárico Argentina markan amparamp parlirinakataki Armenio Aymara Azerí Azerí (alfabeto cirílico) Becol Bengalí Bislama Brasil markan amparamp parlirinakataki Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Cibemba Cingalés Citonga Colombia markan amparamp parlirinakataki Congo Coreano Criollo de las Seychelles Criollo haitiano Criollo mauriciano Croata Dangme Danés Efik Endebele Endonga Enzema Eslovaco Esloveno Español Estados Unidos markan amparamp parlirinakataki Estonio Ewé Finlandés Francés Ga Georgiano Griego Guaraní Gujarati Gun Hebreo Hiligaynon Hindi Holandés Húngaro Ibo Ilocano Indonesio Inglés Islandés Italia markan amparamp parlirinakataki Italiano Japonés Japón markan amparamp parlirinakataki Kannada Kaonde Kazajo Kikuyu Kiluba Kiniaruanda Kirguís Kirundi Kisi Kisonge Krío Kwangalí Kwanyama Letón Lifu Lingala Lituano Luganda Lunda Luo Luvale Macedonio Malayo Malayálam Malgache Maltés Maratí Maya Mixe del norte Mizo Mongol Moré México markan amparamp parlirinakataki Nepalés Ngäbere (o guaymí) Noruego Oromo Osético Otetela Pangasinán Panjabí Papiamento (Aruba) Papiamento (Curazao) Persa Polaco Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Rumano Rusia markan amparamp parlirinakataki Ruso Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Silozi Sranangtongo Suajili Suati Sueco Swajili (Congo) Tagalo Tai Tamil Tayik Telugu Tigriña Tshiluba Tsonga Tsotsil Tsuana Tumbuka Turco Turcomano Turcomano Twi Tártaro Ucraniano Urdu Uzbeko Vendal Vietnamita Wallisiano Waray-Waray Wayuunaiki Wolaita Xhosa Zandé Zulú Árabe Ñanya\nDiosan Reinop taqe chuyma suyañäni\n“Iyawsañajja: ‘Katoqäwa’ sas taqe chuymampi suytʼktans ukawa.” (HEB. 11:1)\n“ ¿Kunjamsa Diosajj amtap phoqani?” sat recuadrorjam qhanañchtʼam...\n¿Kunsa Jehová Diosajj Edenan arsuwayäna?\n¿Kuna amtampisa Diosajj Abrahamampi ukhamaraki Davitampi pacto luräna?\n¿Kunatsa Melquisedecjam sacerdotëñapatak pactojj lurasïna?\n1, 2. 1) Kuntï Diosajj jaqenakatakejj amtkäna ukjja Diosan Reinopaw phoqani sasajj ¿kunatsa taqe chuyma sistanjja? 2) Efesios 2:12 qellqatarjamajja, ¿kunatsa arustʼäwinakajj wal chʼamañchistu? (Aka janankir dibujo uñjjattʼam.)\nDIOSAN Reinopakiw taqe jan waltʼäwinak tukjaspa sasaw Jehová Diosan Qhanañchirinakapajj taqe chuyma yatiytanjja. Uk yatiñajj wal chuymacharakistu. Ukampis ¿Diosan Reinopajj utjaskapuniwa, uka Reinop toqew amtapajj phoqasini sasat taqe chuyma suytanjja? ¿Kunatsa Diosan Reinoparojj taqe chuyma confiytanjja? (Heb. 11:1.)\n2 Kuna amtampitï jaqenakar lurtʼawaykäna uk phoqañatakejj Diosajj mä Reino uttʼayi. Uka Reinosti, Taqe Kunjjar Munañani Diosan suma uttʼayatawa. Ukatjja, uka Reinojj kunjamänisa, mä arunjja, khitis Reyipäni, khitinakasa Reyimpejj apnaqapjjani, ukat khitinakarus apnaqapjjani uk qhanañchañatakejja, Diosajj pactonakwa (arustʼäwinaka) jan ukajj acuerdonakwa luräna. Yaqhep pactonjja, Jesusas mantarakïnwa. Ukanakat sum yatjjatasajja, taqe chuymaw Diosan amtap phoqasiñap suyañäni, ukat Diosan Reinopajj kunjam suma uttʼayatasa uksa amuyarakiñäniwa (Efesios 2:12 liytʼañataki).\n3. ¿Kunsa aka yatichäwinsa jutïr yatichäwinsa yatjjataskañäni?\n3 Biblianjja, Cristojj apnaqkani uka Reinot parlkasajj sojjta pactonakatwa qhanañchi. 1) Abrahamampi lurat pacto, 2) Leyinakarjam lurat pacto, 3) Davitampi lurat pacto, 4) Melquisedecjam sacerdotëñapatak pacto, 5) machaq pacto, 6) Reinotak pacto. Uka pactonakajj kunanaksa Diosan Reinopat qhanañchi ukat kunjamsa Diosan amtap phoqasiñapatakejj yanaptʼaraki taqe ukanakwa jichhajj yatjjataskañäni (“ ¿Kunjamsa Diosajj amtap phoqani?” sat recuadro uñjjattʼam).\nDIOSAJJ EDENANWA KUNJAMSA AMTAP PHOQANI UK ARSÜNA\n4. Génesis librorjamajja, ¿kuna kimsa kamachinaksa Jehová Diosajj arsüna?\n4 Jaqenakan jakañapataki aka Oraqe wakichjjasajja, Jehová Diosajj jaqenakatak amtap phoqañatakejj kimsa kamachinakwa arsüna. 1) Jaqerojj jupar uñtasit lurañwa amtäna, 2) Paraisojj aka Oraqpachar jithitataspa ukat jan juchan jaqenakajj ukan jakasipjjaspa ukwa amtarakïna, ukatjja 3) “aski ukhamarak ñanqha yatiñ churir” qoqat jan manqʼapjjañapatakiw arsurakïna (Gén. 1:26, 28; 2:16, 17). Diosan amtap phoqasiñapatakejj uka kimsa kamachin phoqasiñapakiw wakisïna. Jaqeru Diosajj lurjjäna uka qhepatjja, payakiw phoqasiñapajj wakisjjäna. Ukhamajj ¿kunatsa pactonak lurañajj wakispachäna?\n5, 6. 1) Diosan amtap jan phoqasiyañatakejj ¿kunsa Supayajj luräna? 2) Supayan saytʼasitapatjja, ¿Jehová Diosajj kamachänsa?\n5 Supayajj janiw Diosan amtap phoqasiñap munkänti, ukatwa Dios contra saytʼapjjañapatakejj jaqenakar pantjasiyäna. Kawkïr kamachtï pʼakintapkaspa ukampiw yantʼäna. Ukatakejj Evaruw “aski ukhamarak ñanqha yatiñ churir” qoqat manqʼantayäna (Gén. 3:1-5; Apo. 12:9). Ukhamatwa Supayajj Diosar qallasïna, Diosajj janis luratanakapjjar apnaqañapäkaspa ukhama. Qhepatjja, jaqenak contraw parlarakïna, jaqenakajj askip thaqasakis Jehová Diosar yupaychapkaspa ukhama (Job 1:9-11; 2:4, 5).\n6 Supayan saytʼasitapatjja, ¿Jehová Diosajj kamachänsa? Diosajj ukaratpachaw uka kutkatasirinakarojj tukjaspänjja, ukampis janiw ukham lurkänti. Jupatï tukjaspäna ukhajja, janiw amtapajj phoqaskaspänti, Jupajj Adanampin Evampin wawanakapampi aka Oraqer phoqantayañwa munäna. Ukhamajj wali yatiñani Jehová Diosajja, uka kutkatasirinakar tukjañat sipansa, amtap sum phoqasiñapatakiw mä suma profecía arsüna, ukasti Edenan Diosan arsutapa satawa (Génesis 3:15 liytʼañataki).\n7. Supayampiru arkirinakapampiru juchañchasajja, ¿kunsa Jehová Diosajj Edenan arsüna?\n7 Jehová Diosajj Edenan arskäna ukhajja, katarimpiru wawanakapampiruw juchañchäna, mä arunjja, Diosan apnaqäwip contra saytʼiri Supayampiru arkirinakapampiruw juchañchaskäna. Ukatjja, warmin wawapaw Supayar tukjani sasaw sarakïna. Ukhamajj kunjamsa Diosajj Supayarusa tʼaqhesiñanakarusa tukjani ukwa Edenan arsüna, ukat kunjamsa ukajj phoqasini uksa arsurakïnwa.\n8. ¿Kawkitäpjjesa warmisa ukat wawapasa?\n8 Warmin wawapajj asirun pʼeqepatwa taqjjatañapäna, mä arunjja, Supayaruw jiwayañapäna, ukhamajj ¿khitïpachänsa warmin wawapajja? Niyakejjay Supayajj mä ajayüchïnjja, ukhamajj uka wawasa ukat taykapasa ajayüpjjañaparakïnwa (Heb. 2:14). Supayan wawanakapajj wali qhanaw jiljjattäna. Ukampis warmin wawapatjja, janiw kunas yatiskänti, niya pusi waranqa maranak qhepatakwa uka wawatjja yatisjjäna. Ukäñkamasti, Jehová Diosajj walja pactonakwa luräna, ukanakaw khitïnisa uka wawajja ukhamarak kunjamsa uka wawajj Supayan utjayat jan waltʼäwinak chhaqtayi uksa qhanstayäna.\nMÄ PACTOW KHITIS WAWAJJ UK QHANSTAYI\n9. 1) ¿Kunjamsa Diosajj Abrahamamp pactor mantäna? 2) ¿Kunapachas Abrahamampi lurat pactojj qalltäna?\n9 Jehová Diosajj Supayar juchañchkäna uka urutjja, niya pä waranqa maranakaw pasjjäna, ukhaw Diosajj Abrahamarojj Ur markapat Canaán oraqer sarjjañapatakejj mayïna (Hech. 7:2, 3). Jehová Diosajj sänwa: “Oraqem apanukuwayjjam, parientenakamsa, ukhamarak awkiman utapsa, kawkïr oraqtejj nayajj uñachtʼaykäm ukar sarjjañataki. Wawanakamampisti mä jachʼa marka tukuyäma, bendecirakïmawa, sutimsa jachʼaruw aptarakëjja, mayninakatakisti mä bendicionarakïyätawa. Khitinakatejj bendecipjjätam ukanakarojj nayaw bendecirakï, maldecipkätam ukanakarusti nayaw maldecirakï; juma toqerakiw taqe familianakas aka oraqenjja bendecitäpjjani” sasa (Gén. 12:1-3). Biblianjja, uka cheqanakwa nayraqatajj Abrahamampi lurat pactot parli. Jehová Diosajj kunapachas Abrahamamp uka pacto luräna ukajj janiw sum yatiskiti, ukampis 1943 nayrïr pacha maranwa, kunapachatï Abrahamajj Harán sat markat sarjjasin Éufrates sat jawir makatjjäna ukhaw uka pactojj qalltäna. Ukapachajj Abrahamajj 75 maranëjjänwa.\n10. 1) ¿Kunjamsa Abrahamajj Diosan arsutapar taqe chuyma confiyatap uñachtʼayäna? 2) ¿Kunanaksa warmin wawapatjja Jehová Diosajj qhanañchäna?\n10 Jehová Diosajj walja kutiw Abrahamarojj pacto toqetjja amtayäna, ukhamatwa jukʼampinak qhanañchäna (Gén. 13:15-17; 17:1-8, 16). Abrahamajj Diosan arsutaparojj taqe chuymapuniw confiyäna, ukatwa mä sapa wawapar sacrificiot niy loqtäna. Uk uñjasajja, Jehová Diosajj uka pacto phoqapunïwa sasaw Abrahamarojj sarakïna (Génesis 22:15-18 ukat Hebreos 11:17, 18 liytʼañataki). Abrahamamp lurat pactojj qalltkäna uka qhepatjja, Jehová Diosajj warmin wawapat jukʼampwa qhanañchäna. Uka wawajj Abrahamatwa saraqañapäna, ukampis janiw maynikïñapäkänti, jan ukasti waljanïpjjañapänwa. Jupanakasti reyinakäpjjañapänwa, Jehová Diosan taqe uñisirinakaparurakiw tukjapjjañapäna, ukhamarus jupanak toqejj walja jaqenakarakiw bendicitäñapäna.\nDiosan arsutanakapar taqe chuyma confiyatapwa Abrahamajj uñachtʼayäna (10 tʼaqa uñjjattʼäta)\n11, 12. 1) Abrahamamp lurat pactojj qhepat jukʼamp sum phoqasiñapäna sasajja, ¿kunjamsa Qollan Qellqatanakajj qhanañchistu? 2) ¿Kunatsa uk yatiñajj wali askejja?\n11 Abrahaman wawanakapajj Suma Oraqer mantapkäna ukhawa Abrahamampi lurat pactojj nayraqat phoqasïna. Ukampis Qollan Qellqatanakarjamajja, qhepatwa uka pactojj jukʼamp sum phoqasiñapäna (Gál. 4:22-25). Apóstol Pablojj Diosan amuytʼayatäsinjja, Jesucristow Abrahamat saraqer jilïr wawajja sasaw säna, ukatjja qollan ajayun ajllit 144.000 cristianonakasa Abrahamat saraqer wawanakat uñtʼatäpjjarakiwa sasaw sarakïna (Gál. 3:16, 29; Apo. 5:9, 10; 14:1, 4). Wawan warmisti ‘alajjpach Jerusalenarakiwa’, ukasti Jehová Diosan alajjpachankir markapawa, Diosan taqe chuyma servir taqpach angelanakaw ukham uñtʼatäpjje (Gál. 4:26, 31). Kunjamtï Jehová Diosajj Abrahamamp lurat pacton siskänjja, warmin wawapaw walja bendicionanak jaqenakatak apaniñapäna.\n12 Abrahamamp lurat pactojja, Jehová Diosan alajjpachankir Reinopan phoqasiñapatakejj mä garantiäkaspas ukhamawa. Uka pactorakiw Reyimpi ukhamaraki jupamp chika apnaqerinaksa utjayaraki (Heb. 6:13-18). ¿Qawqha tiempotakïnis uka pactojja? Diosan Reinopajj taqpach uñisirinakaparu tukjkani ukat aka Oraqenkir jaqenakataki walja bendicionanak apankani ukhakamäniwa (1 Cor. 15:23-26). Ukampis Génesis 17:7 qellqatanjja, Jehová Diosajj ‘arustʼäwijajj wiñayatakïniwa’ sasaw säna. ¿Kunatsa ukham sispachäna? Aka Oraqen taqe jakirinakajj wiñayatakiw bendición katoqapjjani ukatwa ukham säna. Ukhamajj kunjamtï uñjktanjja, Jehová Diosan amtapajja, mä arunjja, aka Oraqer jan juchan jaqenakamp ‘phoqantayañ’ amtapajj phoqasipuniniwa, ukwa Abrahamampi lurat pactojj qhanañchistu (Gén. 1:28).\nMÄ PACTOW DIOSAN REINOPAJJ WIÑAYATAKÏTAP UÑACHTʼAYI\n13, 14. ¿Kunsa Davitampi lurat pactojj Diosan Reinopat qhanañchistu?\n13 Jehová Diosajja, taqe kunjjar munañanjamajja taqe kunsa cheqaparupuniw apnaqe. Cristojj apnaqkani uka Reinojja, ukham cheqaparu apnaqañapataki uttʼayatarakiwa, ukwa Edenan Diosan arsutapasa ukhamaraki Diosan Abrahamamp lurat pactopasa uñachtʼayistu (Sal. 89:14). Cristojj apnaqkani uka Reinojj ¿janit sum apnaqjjpachäni, ukat yaqha Reinot wakisjjpachäni? Janiwa. Uka toqetjja yaqha pactow sum qhanañcharakistu.\n14 Ukajj Davitampi lurat pacto satawa (2 Samuel 7:12, 16 liytʼañataki). Jehová Diosajja, nayra Israel marka apnaqer Davitampiw uka pacto luräna. Ukanjja, Jehová Diosajj juman wawamatwa Mesiasajj jutani sasaw Davitar säna (Luc. 1:30-33). Ukhamatwa khiti toqes warmin wawapajj jutani uk sum qhanstayäna. Ukatjja, Diosan Reinopanjja, Davitan mä wawapaw reyjam qontʼasiñatakejj ‘derechonïni’ sasaw sarakïna (Eze. 21:25-27, NM). Ukhamasti, Jesús toqew Davitan gobiernopajja wiñayatak suma saytʼayatäni, “Intin utjañapkamaw” apnaqarakini (Sal. 89:34-37). Cristojj apnaqkani uka Reinojj sumpunwa apnaqani, janipuniw aynachtʼkaniti, suma luratanakapasti wiñayatakirakïniwa.\nMÄ PACTOW SACERDOTE UTJAÑAPATAK LURASIWAYI\n15-17. 1) Melquisedecjam sacerdotëñapatak pactorjamajja, ¿warmin wawapajj kunsa lurarakini? 2) ¿Kunatsa sacerdotëñapajj wakisi?\n15 Abrahamamp lurat pactosa ukhamaraki Davitampi lurat pactosa, warmin wawapajj reyjam apnaqerïtapwa uñachtʼayistu. Ukampis taqe markanakan bendicitäñapatakejj janiw mä suma gobiernokejj munaskänti, jan ukasti jaqenakan juchanakap perdonasiñapatakisa ukhamaraki jaqenakan Diosan familiapar makatjjapjjañapatakisa warmin wawapan sacerdotjam serviñapaw munasirakïna. Ukatwa wali yatiñani Jehová Diosajja, yaqha pacto luräna, ukasti Melquisedecjam sacerdotëñapatak pacto satawa.\n16 Jehová Diosajj mä pacto Jesusampejj lurañapäna ukwa David toqejj qhanañchäna. Uka pactosti pä amtampiw uttʼayasïna: 1) Jesusajj Diosan ‘kupëjjaparuw qontʼasiñapäna’, Diosan uñisirinakapar tukjañkama, ukatjja 2) Melquisedec sacerdotjamaw ‘wiñay sacerdotet’ uttʼasiñapäna (Salmo 110:1, 2, 4 liytʼañataki). ¿Kunatsa Melquisedecjam sacerdotëñapänjja? Abrahaman wawanakapajja, Suma Oraqerojj janïraw mantapkänti, ukhaw Melquisedec chachajj jakäna. Jupasti Salem markwa reyjam apnaqaskäna, ukatjja ‘alajjpach Diosan sacerdoteparakïnwa’ (Heb. 7:1-3). Jehová Dios pachpaw juparojj reyita ukhamarak sacerdotet uttʼayäna. Hebreo Arut Qollan Qellqatanakanjja, juparukiw reyjam ukat sacerdotjam servitap uñachtʼayi. Ukhamarusa, janiw jupa nayrasa, ni jupa qhepasa Melquisedecjam servirejj utjkänti, ukatwa juparojj “wiñayatak sacerdote” sasispajja.\n17 Uka pacto lurasaw Jehová Diosajj Jesusar sacerdotet uttʼayäna. Ukhamatwa Jesusajj ‘Melquisedecjama wiñayatak sacerdotëni’ (Heb. 5:4-6). Jehová Diosajj kuntï aka Oraqetakisa ukhamarak jaqenakatakisa qalltan amtkäna ukjja Cristojj apnaqkani uka Reinop toqew phoqani, ukwa uka pactojj uñachtʼayistu.\nREINO UTJAÑATAKI PACTONAKA\n18, 19. 1) Yatjjatawayktan uka pactonakajja, ¿kunanaksa Diosan Reinopat qhanañchistu? 2) ¿Kuna toqetsa jutïr yatichäwin yatjjatañäni?\n18 Diosan Reinopajj pactonakjjar suma uttʼayatätapwa akan yatjjatawaytanjja. Parlaniwayktan uka kimsa pactonakasa, Diosan Reinopat jukʼampwa qhanañchawayistu. Ukhamasti, Edenan Diosan arsutapajja, kuntï Jehová Diosajj aka Oraqetakisa ukhamaraki jaqenakatakisa amtkäna ukjja warmin wawap toqew phoqani ukwa qhanañchistu. Abrahamampi lurat pactosti warmin wawapajj khitïnisa ukat kunsa lurani ukwa qhanañcharakistu.\n19 Davitampi lurat pactojja, khitin familiapatsa warmin jilïr wawapajja, mä arunjja, Jesusajj jutañapäna ukwa uñachtʼayäna. Ukatjja, uka wawaw aka Oraqe wiñay apnaqani sasaw qhanañcharakïna. Melquisedecjam sacerdotëñapatak pactosti, warmin wawapajj sacerdotëniwa sasaw sarakïna. Ukampisa, ¿Jesusajj sapakit apnaqpachäni? Janiwa. Taqe jaqenakaru jan juchanïpjjañapatakejj janiw sapakejj yanapkaniti, jan ukasti jupamp chikajj yaqha reyinakamp sacerdotenakampiw servipjjarakini. ¿Kawkitsa jupanakajj mistupjjani? Uka toqetjja jutïr yatichäwinwa yatjjataskañäni.\n¿KUNJAMSA DIOSAJJ AMTAP PHOQANI?\nDiosajj kuntï jaqenakatakisa aka Oraqetakisa amtkäna ukjja Reinop toqew phoqani, ukwa Edenan Diosajj arskäna uka arunakajj uñachtʼayistu. Ukatjja, sojjta pactonakaw uka amta phoqasiñapatakejj yanaptʼi.\nABRAHAMAMPI LURAT PACTO\nKHITINAKAS PACTO LURAPJJÄNA: Jehová Diosampi Abrahamampi\nKUNA AMTAMPISA: Génesis 3:15 qellqatan parlki uka ‘warmin wawapaw’ Diosan Reinopan apnaqani, ukwa uka pactojj uñachtʼayi\nLEYINAKARJAM LURAT PACTO\nKHITINAKAS PACTO LURAPJJÄNA: Jehová Diosampi nayra Israel markampi\nKUNA AMTAMPISA: ‘Warmin wawaparu’ jarkʼaqañatakïnwa ukat Mesiasar uñtʼapjjañapatakiw jaqenakar yanaptʼarakïna\nDAVITAMP LURAT PACTO\nKHITINAKAS PACTO LURAPJJÄNA: Jehová Diosampi Davitampi\nKUNA AMTAMPISA: Diosan Reinopanjja, Davitat jutïr mä wawaw apnaqani, ukatjja uka Reinojj wiñay bendicionanakwa apanirakini\nMELQUISEDECJAM SACERDOTËÑATAK PACTO\nKHITINAKAS PACTO LURAPJJÄNA: Jehová Diosampi Jesusampi\nKUNA AMTAMPISA: “Warmin” jilïr ‘wawapajj’ wiñayatakiw reyjam ukat sacerdotjam apnaqani\nKHITINAKAS PACTO LURAPJJÄNA: Jehová Diosampi ukat Diosan Israelapjam uñtʼat markampi\nKUNA AMTAMPISA: Uka pactorjamaw 144.000 ajllitanakajj Diosan wawanakapjam katoqatäpjje, ukarjamaw ‘warmin wawapjamas’ uñtʼatäpjjaraki\nKHITINAKAS PACTO LURAPJJÄNA: Jesusampi Diosan Israelapjam uñtʼat markampi\nKUNA AMTAMPISA: Uka pacto toqew ajllit cristianonakajj Cristompïñatak alajjpachar reyinakjam sacerdotenakjam sarapjjani\nJupanakajj taqe chuymaw sarapjjäna: Taiwán markaru\nSARNAQÄWI Diosar servitaja\nJehová Diosar yanapañjja wali askit uñjapjjañäni\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Octubre 2014\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Octubre 2014\nYATIYAÑATAKI (CONGREGACIONAN YATJJATAÑATAKI) Octubre 2014


Eclesiastés 9 - Holy Bible [Aymara Bible 1997] - (Ecl 9)\nTake chuymaw take acanac yatjjatañar uchasta, asqui jakenacana, uqhamarac yatiñan jakenacan luratanacapajj Diosan amparapancatapa. Jupanacan nayrakatapancchi munasiñasa, uñisisiñasa ucajja, jakejj janiw yatquiti ucanacatjja.\nUqhamasti uca pachpawa takenirusa suyt'asqui asqui jakerusa, jucharar jakerusa, suma jakerusa jan wali jakeru, k'omaru jan k'omaru, sacrificio churirirusa jan churirirusa; uca pachparaquiw suyt'asqui suma jakerusa, jucharar jakerusa, juramento luririrusa, jan luririrusa.\nAca orakena take cunatejj lurasqui ucanacatjja acawa jan walïquiti, takenirusa uca pachpawa suyt'asqui. Maya toketjja, jaken amuyupajj ñankha lurañampi phokt'atawa; lokhe cancañaw amuyupana atipji take jacañapana; ucatsti tucuyarojj jiwañaruquiw purjje.\nUcampis qhitirutejj jacañajj churatäqui ucataquejj juc'amp suyt'añapaw utjasqui. Jiwat leonat sipana jacasquir anuwa asquejja.\nUcanwa jupanacan munasiñapajj tucusjje, uñisiñapasa, envidiasiñapasa, janipuniw aca orakena cuna lurañanacatejj utjqui ucanacjja lurcjjapjjaniti.\nJank'o isimpipuni isthapisim; p'ekemarusa k'apquir kollanacampi uchasipunim.\nJacañamanjja munata warmimampi cusisim sapa horasana, Diosajj aca oraken juc'a jacaña churctam ucana; aca oraken ucatac irnakatanacamatjja ucacwa apsütajja.\nAca orakenjja yakhampwa uñjta, t'ijuñanjja janiw wali t'ijurinacapuniti atipt'apquejja, jan ajjsaririnacapunisa nuwasïwina atipjapquejja; janiw yatiñanïpqui ucanacapuniti t'ant'anïpquejja, ch'iqhinacapuniti kamirïpquejja, suma yatichatanacapunisa suma catokatäpquejja; jan ucasti horasajj jan walt'añajj takeniruw puri.\nMaya toketjja, janipuniw qhitis yatisquiti cuna horasas jupar wact'ani ucjja; cunjämatejj chawllanacajj känan catuntatäpjjejja, jamach'inacas sipitaru jalt'apjjejja, uqhamaraquiw jakejj jan amuycay horasaw mä jan walt'añan catuntat uñjasi.\nAca orakenjja uqhamaraquiw uñjaracta, ucasti amuyatajjatjja jach'a yatichäwiniwa.\nJuc'a jaken mä jisc'a marcajja, mä wali ch'aman reyin nuwantataw uñjasi, uca marcarusti nuwasiñataquiw muyunti.\nUcampis uca marcanjja yatiñan mä pobre jakew utjäna, yatiñapampejj uca marcarojj khespiyasapänwa, ucampis janiw qhitis jupatjja amtascänti.\nUcatsti nayajj sistwa: “Ch'amanïñat sipansa yatiñanïñawa asquejja, pobre jaken yatiñapajj janis yäkatäcchi, ni parlataparus jan ist'atäcchi ucasa.”\nPisi amuyt'an jakenacan reyipan arnakasitapata sipansa, yatiñan jakenacan koña arunacapaw juc'amp suma ist'asi.\nNuwasiña armanacata sipana, yatiñ cancañaw asquejja. Mä sapa pantjasïwiquiw, jach'a tucjasïwir puriyi.


Isaías 27 - Holy Bible [Aymara Bible 1997] - (Isa 27)\nUca urunsti Tatitojj saraquiniwa: “Uca suma uva yapur k'ochupjjam.\nNaya Tatituw uca yapjja uñjascta, umampisa karpascaracta. Uruy arumaw uñjta, jan cunas camachañapataqui.\nJaniw jupataquejj coleratäcti. Ucantejj ch'aphinacas koras utjaspajja, ucanac tokew sayt'irista, k'alracwa naqhantayirista.\nNayan jupar arjjatañajj munchejja, nayampejj sumancthappanaya, jïsa, sumancthappan nayampejja.”\nAcat kheparojj Jacobon marcapajj sumaw saphintjjani, Israelas ch'ichtanjjaraquiniwa pankararaquiniwa, aca orakerusti achunacapajj phokhantaraquiniwa.\nDiosajj Israelarojj janiw mutuyquiti, jupar mutuyirinacarjamajja, janiraquiw Israelarojj jiwayquiti, jupar jiwayirinacarjamajja.\nDiosajj marcaparojj jaya marcar apayasaw mutuyi, may phust'asaquiraquiwa apanucu, cunjämtejj thayajj inti jalsu toket phust'anejj uqhama.\nUcampis Jacobon juchanacapjja pampachiwa, aca amtäwimpiraquiw juchanacapsa pichararaquini. Take c'ari diosanacapan altaranacapjja pampa saraypan, ñut'jaracpan k'atawi kaläcaspas uqhama, janirac ni mä kollana troncos kheparpati, janiraqui incienso loktasiñ altaranacas utjpati diosanacapataquejja.\nWali suma perkantat marcasti k'ala tucjataw uñjasi, mä apanucut utjama, wasara jan jakenacani. Uywa awatisiñ chekaquëjjewa, cawqhantejj uywanacajj layminac mank'apjje, jipirt'jjapjjaraqui.\nCunapachatejj mä kokan layminacapajj wañsjje ucqhajj p'aquirtjjewa, warminacasti uca layminac apthapisipjje phayasiñataqui. Mä jan amuyt'asir marcawa. Ucatpï jupanacar uscuri Diosajj jan qhuyapt'ayascanitejja.\nUca urunjja Tatitojj Eufrates sat Egiptcamaraquiwa lurañanacapjja lurani, trigo jawk'sur jakjama, ucampisa jumanacajj israelitanaca, mayat mayat apthapitäjjapjjätawa.\nUca urunwa mä jach'a trompetajj phust'asini, qhitinacatejj Asiria marcan chhaktatäpcän ucanacajj, uqhamaraqui Egiptor apayatäpcän ucanacasa, Tatitur yupaychiriw jutapjjani Jerusalenana, kollana kolluna.


2 Crónicas 7 - Holy Bible [Aymara Bible 1997] - (2Cró 7)\nCunapachatï Salomonajj aca oración luraña tucuyäna ucqhajja, alajjpachatwa mä ninajj sarakanisina naqhantäna cuna loktäwitejj naqhantayañataqui waquichatäcäna ucaru, uqhamarac sacrificionaca loktäwinacarusa, ucatsti Tatitun jach'a cancañapasti templonjja phokhantänwa,\nsacerdotenacajj janiw templor mantañ muncjjapjjänti.\nIsraelit jakenacasti ninampi, Tatitun jach'a cancañapampi templor sarakaniri uñjapjjatap laycujja, jupanacajj quillt'asisinjja orakcamawa alt'asipjjäna p'eke parapampi orakeru puriyañcama, ucatsti jupanacajj Tatiturojj yupaychapjjänwa, uqhamarac yuspagarapjjaraquïnwa, aqham sasa: “Jupasti suma Diosawa, munasiñapasa wiñayataquiraquiwa” sasa.\nUcjjarusti reyimpi, uqhamarac take marcpachampejja Tatituruwa sacrificionaca loktapjjäna.\nSalomón reyisti sacrificionjja loktänwa pä tunca payan waranka orko vacanaca, uqhamarac pataca pä tuncani waranka ovejanacaraqui. Uqhamawa reyisa, take Israel marcasa Diosan templopa loktapjjäna.\nSacerdotenacasa, levitanacas pachpancasipcaquïnwa kollana musicanaca tocañ instrumentonacampi, ucanacsti reyiw lurayäna k'ochunacampi tocañataqui aqham sasa: “Munasiñapajj wiñayataquiwa” sasa, cunapachatï Davidajj jupanacampi k'ochcäna ucqha. Ucatsti sacerdotenacajj jupanac uñcatasinjja trompetanacwa tocapjjäna, uccañcamasti Israel jakenacajj sayt'atäpjjänwa.\nSalomonasti uqhamaraquiw loktaraquïna Tatitun templopa nayrakatancqui uca uta ankäjja, ucansti jupajj take naqhata loktäwinaca, sumaru mantäwi loktäwinacan liq'inacapa, jupajj bronceta altara luraycäna ucatjja phokharjjänwa take naqhata loktäwinacasa, granonacata ofrendanacasa, uqhamarac liq'inacasa.\nUca urunsti Salomonajj chhujllanacan fiestapwa luräna take Israel jakenacampi, jupanacasti walja jakenacawa jutapjjäna Hamat sat mantañawjata, Egipto jawiratpacha.\nKhepürusti mä jach'a fiestwa lurapjjäna, jupanacasti pakallko uruw fiesta lurapjjäna altara loktasina, uqhamarac yakha pakallk uruw chhujllanacan fiestap lurapjjaraquïna.\nPakallkür phajjsina pä tunca quimsani urunaca sarakataruwa reyejja jakenacarojja qhitanucjjäna utanacapar cusisita sarjjapjjañapataqui, uqhamarac Davidaru, Salomonaru, Israel marcaparusa Tatitojj asqui luratapata.\nCunapachatï Salomonajj Tatitun templopa wali suma tucuyäna, reyin palaciopsa, uqhamarac cuntï amtcäna ucanacan lurañataqui ucqhajja,\nTatitojj arumaw juparojj uñstäna, aqham sasa: “Nayajj mayisitamjja ist'twa, uqhamarac aca cheksa templojjataqui, sacrificionacataquiw ajllisiracta.\nUqhamasti, nayatejj waña pacha apayanëjja, jan jallu puriyasa, jan ucajj t'ijut'ijunacarusa yapunaca tucjayäsa ucasa, jan ucajj cunayman usunacsa marcajjaru apayanï ucasa,\nucampis sutejja apqui uca marcajjatejj jisc'ar tucusina nayat mayisitani, thaktaraquitani, uqhamarac jan wali sarnakäwinacapsa apanucuni ucajja, nayajj alajjpachatpachwa ist'äjja, juchanacapsa pampacharaquïwa, ucatsti marcapan nayrakatar sartañapsa cuttayjjaraquïwa.\nJichhat ucsarusti take chuymawa ist'äjja aca chekana oración luratjja,\nnayajj aca templorojja ajllistwa, loktaractwa sutejjajj ucan wiñaya ucancañapataqui. Nayasti imäwa, uqhamarac amtasipuniraquïwa.\nJichhasti waliquiwa, jumatejj nayan nayrakatajjan sum sarnakäta David awquimjama lurasina, take cunanactejj lurañatac churcsma ucanaca, uqhamarac jaysaraquïta leyinacajjarusa, ewjja arunacajjarusa ucajja,\nnayasti sumwa sayt'ayä reinomjja cunjämtï David awquimampi suma amtäwir mantcäyäta uqhamaru. Juparusti arsüyätwa jupat saraker wawanacapatjja utjapuniniwa Israel marcaru apnakañapataqui.\nUcampis jumanacatejj nayat sarakapjjetäta, janiraqui leyinacajjsa, ewjja arunacajjsa churapcsma ucanac phokhapcätati, jan ucasti yakha diosanacaruraqui sirvipjjäta, yupaychapjjaraquïta ucajja,\njumanacarojj apsupjjämaw cawquïr oraktejj jumanacaru churapcsma ucatjja, uqhamarac nayan nayrakatajjatsa apanucuraquïwa cawquïr templotejj nayajj yakhachascta ucjja, ucatsti aca chekjja sapa cuti larusitäñataquiw tucuyä take marcanac taypina.\nAca templon jach'achatäñapajja tucuyatäniwa jach'a tucjat lakayaru, ucatsti take qhititï uca chekanjama pascani ucajja muspharaniwa, ucatjja jisct'asiraquiniwa: ‘¿Cunatsa Tatitojj uqham luri aca orakempi, uqhamarac aca templompisa?’ sasa.\nUcatsti juparojj sapjjaraquiniwa: ‘Aca jakenacajj nayra awquinacapan Tatit Diosaparuw apanucupjje, qhititï Egiptot apsuncäna ucaru, ucatsti jupanacajj yakha diosanacaruwa sirvipjje, yupaychapjjaraqui; ucatwa take aca jach'a jan walinaca jupanacjjaru jutayi’ ” sasa.


Global Voices Aymarata · Medios ciudadanos ukan qillqatanaka Aka tuqita Sudán\nMä phaxsin archiwupa achuqa phaxsi 2013 1 Qillqata\nIsturyanaka Aka tuqita Sudán 7 achuqa phaxsi 2013\nUraqpachan sartasiwinak waraqt’ata “waranqanak sayt’asitapa” Qillqiri Claudia Blaser · Afganistán Kimsa warmitx mayniw ñanqhach jakañanx jikxatasi. Tunka pusin ur febrer phaxsit saraqkipan aka pä waranq tunka kimsan marana, mundpachan waranq jaqinakaw sartasiwapxi kunalaykutix jan walt’aw... 20 anata phaxsi 2012\nÁfrica: ¡Copa de Naciones 2012 ukax qallantiwa! Qillqiri Francois-Xavier Ada-Affana · Medio Oriente & Norte África Africa Markan Pelot anatañ jach'a yant’asiwix Batana, Guinea Ecuatorial uka markanakan qallti, 21 uru saraqkipan chinuqa phaxsita, ukampiw kimsa simana wali jach’a atipt’asiwix qallanti. Pelot... 31 llamayu phaxsi 2011\nMundial uksan qulqituqita: Warminakax pisinkäwita, irnaqäwita, manunchjasiwit lup'ipxi Qillqiri Juliana Rincón Parra · Asia del Sur Museo Internacional de Mujeres [IMOW] ukanw línea tuqix warminakxata, qulqi tuqita uñacht’ayasiwayi, Sudán, Dinamarca, Filipinas, Estados Unidos, Costa Rica, México ukatx Argentina uka markanakanx kunjams... 27 anata phaxsi 2011\nSudán: Africa Tuqinxa Sudán del Sur Markaxa mä Machaq Markaruw Tukuwayi Qillqiri Ndesanjo Macha · Citizen Media Qhanpachanxa, Sudán del Sur markaxa mä machaq markaruw Africa tuqina tukuwayi [eng], kunawsatix sudanankirinaxa mä voto jaquntawi tuqiw ch’amacht’awayapxi. Markaru jiskt’awixa [eng] pasiri lunes uruwa... 24 chinuqa phaxsi 2011\nMundo Árabe: “Sudán Markatx Jan Jachxapxamti” Qillqiri Amira Al Hussaini · Medio Oriente & Norte África Referendum independencia Sudán markanxa, tuitósfera árabe satanwa mä p'arxtaw utjayi. Arabia Sauditat Palestinakama,tuiteros árabeñunakax Sudán markatwa wali arsusipki, ukjamarak recursus jalanuqawinakata.


Cuna suyt'äwinacatejj jan phokhascjje ucasti chuyma usuyasiñaquiwa, ucampis munatasarjam phokhasi ucajj jacañ kokjamawa.\nJan yäkat jakeru, wajchar yanapt'apjjam, jan cunan jakeru, pist'ayasir jaker chekapar uñjapjjam,\n Diosajj wajchanacan awquipawa, ijma warminacan arjjatiripawa, jupajj kollan utjäwipan jaqui. Diosaw aynacht'at jakenacataquejj ut waquicharapi, catuntat jakenacar antutayasin asquinac churi; kallasir jakenacaquiw jan achur oraken kheparapjje.\n Ucampis cunapachatejj tiempojj phokhasiwayjjejja, Diosajj Yokapwa qhitani mä warmi toke yurisa, mä judío jakjamaw leyir phokhasa jacaraquïna. Uqham jutasinwa leyin amparapat jiwasanacaru khespiyäwi jacañ churawayistu, Diosajj jiwasanacaru jupan wawanacapat catokañapataqui.\n Take qhitinacatejj Diosan Ajayupampi irpatäqui ucanacajja Diosan wawanacapawa. Janiw esclavo tucuyir ajayu catokapctati ajjsaratac sarnakascañataqui, jan ucasti catokapjjtawa Diosan wawapa tucuyquistu uca Ajayu, ucat jupajj arsuyistu: “Nayan Awquejja” sasa. Uca quipca Ajayuraquiw jiwasan ajayusamp chica Diosan wawanacapätas khanañchi. Wawanacapätas laycojja Diosatjja herencia catokaraquiñäni jupan arsutaparjama. Uca herenciajja Cristompiraquiw catokañäni, jiwasanacatejj jupamp chica take cunans t'akhesiñäni ucajja, ucat alajjpachan jupampiraquiñäni.\n Juma pachpaw ñankha k'apisiyir luratanacap uñjtajja, jumaw uñjasctajja, jupanacarusti juchap uñt'ayätawa. Jumaruw jan arjjatirin jakenacajj maqhatjjapjjtam, jumaw wajchanacan yanapiripätajja. ¡Ñankha lurir jakenacan amparap t'unaram! ¡ñankha luratanacapat mutuyaraquim, take cunat phokhañapcama! Tatitojj wiñayapuniw reyit kont'asi, ¡Diosar jan uñt'irinacasti orakepat jakonucutäniwa! Tatay, jumaw jan yäkat jakenacan mayisitap ist'asctajja, jumaw chuymachasctajja, ch'amañchascaractajja. Wajcharus t'akhesiyatarus chekaparuy uñjam: ¡lak'at lurat jiwir jakejj jan wasitat ajjsarayañ utjaypati!


Ucampis Eliseojj mä yatiyirwa qhitäna, aqham sañapataqui “Saram Jordán jawiraru, pakallk cuti jarisim, ucatsti janchimajj k'omachatäjjaniwa” sasa.\n‘Amtasïtawa samarañ urutjja, Tatitu Diosaru uca urun yupaychañamataqui, cunjämatï Diosamajj ewjjawayctam uqhama.\nuca quipcaraquiwa vacanacamana, ovejanacaman nayrïr kallunacapsa nayar catuyjjetäta. Aca uywanacaman kallunacapasti wawachatatjja pakallko uruwa taycapampïscañapa, ucatsti quimsakallko urunwa nayaru churjjetäta.\nUqham mank'asquipansti, Jesusajj t'ant'a irtasinwa yuspagaräna. Pachjasinsti discipulonacaparuraquiw churäna: —Mank'apjjam; acajj nayan janchejjawa —sasa.\nUcatsti loktaña mesa patjjarojj mä morado telampiw janjjatapjjaraquini, uca patjjaruw uchapjjaraquini platonaca, cucharonanaca, copanaca, jarranaca vino loktañataqui, uqhamaraqui sapür loktañ t'ant'anacsa.\n Jumanacasti israelit soldadonaca, sojjta uruwa, urun mä cuti, Jericó marca muytapjjäta. Pakallko sacerdotenacaw Diosan arcap nayräjjap sarapjjani sapa mayni mä pututu apt'ata, pakallko uröjjani ucqhajj, pakallko cutiw marcaru muytapjjäta, ucatsti sacerdotenacajj pututu phust'apjjani.\n Uqhamaw alajjpachasa, acapachasa uqhamaraqui ucanacan take cunanacatejj utjqui ucanacasa tucuyatäjjäna. Pakallkör urusti Diosajj take luräwinacapwa tucuyäna, ucatsti samaränwa. Uca pakallköri urjja bendicïnwa, kollana uru sasaw saraquïna, uca urun take luräwinacapat samaratap laycu.\n Cuna amtäwtejj jumanacampi, uqhamarac animalanacampi wiñayataqui lurcta ucan unañchäniwa acawa. Nayajj kenaya taypin cürmi uscta, ucasti mä unanchäwina cuna amtäwtejj aca orakempi lurcta ucatjja. Cunapachatejj kenaya orakjjaru apayancä ucqhajj, cürmiw uca kenay taypin uñstani. Ucapachaw nayajj amtasï cuna amtäwtejj jumanacampi, uqhamarac take animalanacampi lurcta ucata, janiraquiw cuna uma juiciosa jupanacar tucjañataquejj utjcjjaniti. Cunapachatejj cürmejj kenay taypin uñstani ucapachajj nayajj amtasïwa cuna amtäwtejj take jakenacampi, uqhamarac take aca oraken utjir animalanacampi lurcta ucata.